Χάβος: «Με τις διαιτησίες που έχουμε, θα έπρεπε να βγούμε στους δρόμους» | NiceMagazine.Gr\nΑρχική ΠΟΔΟΣΦΑΙΡΟ Χάβος: «Με τις διαιτησίες που έχουμε, θα έπρεπε να βγούμε στους δρόμους»\nΧάβος: «Με τις διαιτησίες που έχουμε, θα έπρεπε να βγούμε στους δρόμους»\nΈντονα παράπονα από την συμπεριφορά των διαιτητών προς την ομάδα του είχε ο Μάκης Χάβος, στη συνέντευξη τύπου, στο περιθώριο ισοπαλίας του Παναιτωλικού με τον Βόλο.\nΠαράλληλα όμως ο Έλληνας τεχνικός τα έβαλε και με τους παίκτες του, που δεν τελείωσαν σωστά τις φάσεις, κάνοντας λόγο για «φόβο» στα τελευταία λεπτά.\n«Ξέραμε ότι είχαμε να αντιμετωπίσουμε μια καλή ομάδα. Μπήκαμε καλά στο παιχνίδι και μέχρι το 15’ είχαμε κερδίσει έξι κόρνερ. Από εκεί και πέρα ως το 30’ ο Βόλος πήρε μέτρα χωρίς να απειλήσει. Προηγηθήκαμε σε ένα καίριο σημείο. Στο δεύτερο μέρος χάσαμε πολλές ευκαιρίες. Βρεθήκαμε πάρα πολλές φορές με παραπάνω παίκτες στην επίθεση.\nΔυστυχώς δεν σκοράραμε δεύτερη φορά και δεχθήκαμε πάλι ένα κρύο γκολ στις καθυστερήσεις. Η μόνη εξήγηση που μπορώ να δώσω γι’ αυτό το συνεχόμενο φαινόμενο είναι ότι υπάρχει φόβος. Είναι πολύ κρίμα γιατί ο Παναιτωλικός παίζει καλή μπάλα και δεν αξίζει να είναι προτελευταίος.\nΚαι μετά ρωτήθηκε για τη διακοπή στα τελευταία λεπτά: Οι προπονητές απαγορεύεται να μιλάμε για τη διαιτησία. Έχω μάτια όμως και βλέπω. Αν μιλούσα θα έλεγα πολλά. Ο Παναιτωλικός θέλει να τον παίζουν πενήντα – πενήντα. Είμαστε η πιο καθαρή ομάδα. Με αυτά που έχουν γίνει θα έπρεπε να έχουμε βγει στους δρόμους»!\nΚλείνοντας υπογράμμισε ότι «έπρεπε να τελειώσουμε τις φάσεις. Με τόσους ποιοτικούς παίκτες φτάνεις με αξιώσεις στην αντίπαλη περιοχή, κάνεις το δύσκολο εύκολο και το πιο εύκολο δεν το κάνεις. Είναι η τελική πάσα; Η χαλαρότητα; Δεν μπορώ να το εξηγήσω αλλιώς».\nΠροηγούμενο άρθροΤο έριξαν στο… μπόουλινγκ οι Μπακς (vid)


Αρχική Σελίδα » Μόδα » Shopping » Φτερά: Η αγαπημένη τάση για το καλοκαίρι 2018 & πως να τα φορέσεις!\nΦτερά: Η αγαπημένη τάση για το καλοκαίρι 2018 & πως να τα φορέσεις! Τα φτερά παρουσίασαν φέτος οίκοι μόδας όπως Yves Saint Laurent, Roksanda, Rodarte κ.α. Μπορείς να τα εντάξεις στο καθημερινό στο ντύσιμο με κάποιο αξεσουάρ, ή και σε πιο επίσημες εξόδους με κάποιο φόρεμα ή φούστα.\nΣτο girls.gr θα σου δείξω μερικές από τις πιο κομψές και όμορφες εμφανίσεις, για να πάρεις ιδέες και να αναβαθμίσεις και το δικό σου προσωπικό στυλ.\nΤι να προσέξεις στο ξύρισμα με ξυραφάκι! Όλες οι γυναίκες έχουμε κάποια στιγμή επιλέξει το ξύρισμα με ξυραφάκι. Καθώς είναι μια


Η διατροφική αξία του γάλακτος | Pediatros\nΗ ΣΥΜΒΟΛΗ ΤΟΥ ΓΑΛΑΚΤΟΣ ΣΤΗ ΣΩΜΑΤΙΚΗ ΚΑΙ ΝΟΗΤΙΚΗ ΑΝΑΠΤΥΞΗ ΤΩΝ ΠΑΙΔΙΩΝ\nΗ διατροφή αποτελεί πολύ σημαντικό παράγοντα σωματικής και νοητικής ανάπτυξης για το βρέφος και το μικρό παιδί.\nΤον πρώτο χρόνο της ζωής, το γάλα αποτελεί την κύρια τροφή του βρέφους. Ο Παγκόσμιος Οργανισμός Υγείας συνιστά σίτιση με αποκλειστικό μητρικό θηλασμό για τους 6 πρώτους μήνες της ζωής και στη συνέχεια προσθήκη στερεών τροφών, με ταυτόχρονη συνέχιση του θηλασμού. Το μητρικό γάλα είναι η ιδανική τροφή για τα νεογνά και τα βρέφη αφού τα εφοδιάζει με όλα τα θρεπτικά συστατικά που χρειάζονται για υγιή ανάπτυξη. Δεν αποτελεί μόνο ιδανική τροφή, αλλά προσφέρει ανοσολογικά και αναπτυξιακά πλεονεκτήματα για παιδί. Το μητρικό γάλα μεταβάλλεται και προσαρμόζεται στις ανάγκες του βρέφους καθώς αναπτύσσεται.\nΕίναι άμεσα διαθέσιμο και προσιτό, ενώ εξασφαλίζει στα βρέφη επαρκή διατροφή.\nΣε περίπτωση που ο θηλασμός δεν είναι εφικτός, συστήνεται σίτιση με τροποποιημένο γάλα βρεφικής ηλικίας. Τα γάλατα αυτά, που είναι βασισμένα στο γάλα αγελάδας, είναι ειδικά σχεδιασμένα για να προσομοιάζουν στη βιοχημική σύσταση του ανθρώπινου γάλακτος και μπορούν να δοθούν ως υποκατάστατα του μητρικού.\nΓια τα μεγαλύτερα παιδιά, το γάλα και τα γαλακτοκομικά προϊόντα βρίσκονται στη βάση της πυραμίδας της μεσογειακής διατροφής, με σύσταση για καθημερινή κατανάλωση. Σύμφωνα με οδηγίες της Αμερικανικής Ακαδημίας Παιδιατρικής, τα παιδιά 2-4 ετών θα πρέπει να καταναλώνουν 2 μερίδες γαλακτοκομικών ημερησίως, ενώ τα παιδιά 4-8 ετών θα πρέπει να καταναλώνουν 2-3 μερίδες ημερησίως. Στην εφηβεία, λόγω της ταχείας ανάπτυξης, τα παιδιά θα πρέπει να προσλαμβάνουν περισσότερο ασβέστιο και συνεπώς οι συνιστώμενες μερίδες αυξάνονται σε 3-4 ημερησίως.\nΤο γάλα είναι σημαντικό για τα παιδιά και τους εφήβους, καθώς αποτελεί την κυριότερη πηγή ασβεστίου στην καθημερινή διατροφή, κάτι που είναι σημαντικό για την ανάπτυξη και τη δομή των οστών και των δοντιών. Το ασβέστιο είναι επίσης σημαντικό και για τη λειτουργία του μυϊκού συστήματος και της καρδιάς. Εκτός από το ασβέστιο, το γάλα περιέχει πρωτεΐνη υψηλής βιολογικής αξίας, φώσφορο, κάλιο, μαγνήσιο, ψευδάργυρο, βιταμίνη Α, βιταμίνη Β12 και Β6. Ο ψευδάργυρος είναι ιδιαίτερα σημαντικός για τα παιδιά, καθώς βοηθά στη σωστή σωματική και νοητική ανάπτυξη, ενώ οι βιταμίνες Β6 και Β12 βοηθούν στη σωστή ανάπτυξη του νευρικού συστήματος. Επιπλέον, όταν το γάλα αγελάδος είναι εμπλουτισμένο με βιταμίνη D, εξασφαλίζει την καθημερινή πρόσληψη της βιταμίνης αυτής ακόμα και τους χειμερινούς μήνες. Η βιταμίνη D βοηθά στην καλύτερη απορρόφηση του ασβεστίου και στη σωστή λειτουργία του ανοσοποιητικού συστήματος.\nΣυνεπώς, το γάλα έχει ιδιαίτερα υψηλή διατροφική αξία για τα βρέφη, τα παιδιά και τους εφήβους και πρέπει να περιλαμβάνεται στο καθημερινό διαιτολόγιό τους.


Σαν βγεις στον πηγαιμό .......: 2009\nΑγάπη, υγεία, ειρήνη σε όλο τον κόσμο!!!\nΤο αστέρι της Βηθλεέμ να φωτίζει τις ψυχές όλων μας!!!\nΝα χαιρόμαστε τους αγαπημένους μας και όσους γιορτάζουν!!!!\n(χρόνια πολλά Χριστινάκι μου, να σε χαίρομαι και να σε καμαρώνω!!!\nΝα είσαι πάντα το παιδί που είσαι, μην αλλάξεις τίποτα!!!!!)\nΑς θυμόμαστε όμως και τους μοναχικούς ανθρώπους που αυτές τις μερες μας έχουν περισσότερο ανάγκη!!!!!\nΗ μοναξιά είναι πιο μεγάλη και πιο έντονη όταν οι άλλοι είναι με συντροφιά!!!\nΝα είστε καλά φίλοι μου και να περάσετε όσο πιο χαρούμενα γίνεται!!!!!\nΜε το καλό και ο καινούριος χρόνος!!!\nΘα τα πούμε με το καλό μετά τον καινούριο χρόνο!!!!\n(είπαμε θα πάω στο καμάρι μου, στην Γαλλία!!! Θα σας φέρω πολλές φωτογραφίες!!!!\nΕλπίζω να πάνε όλα καλά στο ταξίδι και να μην μείνουμε σε κανένα αεροδρόμιο!!!!!!)\nφιλιά σε όλους !!!!\n΄Εγραψε η marian στις 25.12.09 5 σχόλια:\n'Ολα καλά να πάνε!!!!!!!!!!!!!!\nΉθελα να ευχηθώ....\nΉθελα να ευχηθώ κά τι.....\nΜήπως να ευχηθώ τουλάχιστον καλό μήνα!!!!!\nΓύρισα λίγο πίσω στα παλιά σήμερα......\nΕψαξα την περσινή μου ανάρτηση.....\nΑλήθεια πέρσι τέτοια μέρα γκρίνιαζα γιατί άραγε;\nΔεν είμαι γκρινιάρα, πες με πεισματάρα, πες με επίμονη, πες με τελειομανή,\nπες με ... όπως θέλεις , γκρινιάρα όμως δεν είμαι!!!!!\nΑπό πέρσι φέτος, ένας όλοκληρος χρόνος πέρασε....\nΑπό πέρσι φέτος, πολλά άλλαξαν, πολλά εμειναν ίδια.....\nΑπό πέρσι φέτος.....\nΑντε μωρέ μελαγχόλησα πάλι!!!!!\nΑς ευχηθώ λοιπόν, γι΄αυτό δεν ξεκίνησα !!!!\nΚΑΛΟ ΜΗΝΑ λοιπόν!!!!\nΜε το καλό να ετοιμαστούμε για τις υπέροχες γιορτές των Χριστουγέννων!!!!!\nΑλήθεια τι μεγάλη γιορτή!!\nΑλήθεια πώς την περιμένουμε όλοι μικροί και μεγάλοι!!!!!!\nΑς ευχηθώ λοιπόν.....\nΚαλές και αληθινές, ανθρώπινες γιορτές.....\nΆντε λοιπόν ας σας βάλω στο κλίμα των γιορτών, να αρχίσετε να προετοιμάζεστε!!!!!\nΑντε λοιπόν να σας ξεσηκώσω με λίγο Χριστουγεννιάτικη Ευρώπη!!!!!\nΆντε λοιπόν για να μην ξεσηκώνομαι μόνο εγώ, ας μοιραστώ μαζί σας τις τελευταίες φωτογραφίες που μου έστειλε το καμάρι μου από το Χριστουγεννιάτικο Στρασβούργο!!!!!!\nΑπολαύστε τες .....\nΠερισσότερες θα σας φέρω εγώ όταν με το καλό θα πάω εκεί στις γιορτές!!!!!\nΝαιιιιιιιιιιιιιιιιι!!!!Θα πάω να δω το κοριτσάκι μου στις γιορτές!!!!!!\nΜου ΄λειψε!!! (Λέτε γι΄αυτό να μελαγχόλησα;)\nΚΑΛΕΣ ΚΑΙ ΕΙΡΗΝΙΚΕΣ ΓΙΟΡΤΕΣ\n΄Εγραψε η marian στις 1.12.09 8 σχόλια:\nΜια μοναδική εμπειρία!!!\nΤην περασμένη εβδομάδα με τα μικρά μου ζήσαμε μια μοναδική εμπειρία!!\nΣτα πλαίσια των εκπαιδευτικών επισκέψεων μας, επισκεφθήκαμε έναν ελαιώνα στο χωριό Νέα Γωνιά της Χαλκιδικής, κοντά στην Καλλικράτεια!\nΤα παιδιά ξεχύθηκαν στον ελαιώνα, και άρχισαν να μαζεύουν ελιές!!!\nΚάτι τέτοιες ώρες αναρρωτιέμαι τι κακό έχουμε κάνει στα παιδιά μας που τα έχουμε ξεκόψει από την φύση!!!\nΤι ανεπανόρθωτη ζημιά έχουμε κάνει, που έχουμε στερήσει και από τους εαυτούς μας, αλλά πολύ περισσότερο από τα παιδιά μας την επαφή με το χώμα, με τα δέντρα, με την εξοχή, με την φύση ολάκερη, ακόμη και με τα ζουζούνια της!!!!!!!!!\nΤα παιδιά έκαναν σαν παλαβά!!!!\nΔεν αστειεύομαι, κυριολεκτώ!!!!\nΠραγματικά δεν ξέραν σε πιο δέντρο να πρωτοπάνε!!!!\nΝόμιζαν ότι κάποιος θα τα έπαιρνε και ξαφνικά θα βρίσκονταν μέσα σε μια ξερή αίθουσα σχολείου, στις ακόμη πιο ξερές καρέκλες τους ή στην καλύτερη περίπτωση στην τσιμεντένια αυλή του σχολείου τους!!!!!!!!!!!!!!!!!!!!!!!!!!!!!!!!\nΑλλά αντί για λόγια καλύτερα απολαύστε τις φωτογραφίες που τράβηξα στην διάρκεια της ... "μάχης" με τα δέντρα!!!!!\nΗ κακομοίρα η ελιά, δέκα χέρια πάνω σε μία!!!!!\nΗ ώρα του κολατσιού (ψωμάκι, ελίτσες και ... ντολμαδάκια!!!!!)\nΚαι εδώ πια βλέπεις τι παιδιά μεγαλώνουμε!!!!\nΑρκετά ειδικά από τα μικρά, έβγαλαν τις πίτσες, τις τυρόπιτες, τα κρουασάν και αρνήθηκαν να φάνε ελιές, ψωμί και φυσικά ντολμαδάκια, γιατί .... δεν τους άρεσαν!!!!!\nΚαι όλα αυτά χωρίς φυσικά να δοκιμάσουν!!!!\nΟι κυρίες πολύ ευγενικές μας είχαν ετοιμάσει αυτό το κολατσιό για να δοκιμάσουν τα παιδιά παραδοσιακές γεύσεις, μια και η περιοχή φημίζεται για ελιές και λάδι!!!! Και φυσικά η κυρία Μαριάννα που μας περιποιήθηκε , φημίζεται για τα περίφημα αμπελόφυλλά της και φυσικά για τα ντολμαδάκια που παράγει!!!!!!!!\nΝαι καλά ακούσατε!!!!!\nΑν ποτέ βρεθείτε στην περιοχή ψάξτε για τα περίφημα ντολμαδάκια και αμπελόφυλλα της κυρίας Μαριάννας!!!!! Θα με θυμηθείτε!!!!!\nΠεράσαμε υ π έ ρ ο χ α !!!!!!\nΑφού μαζέψαμε τις ελιές και φάγαμε κολατσιό, πήγαμε εκεί που γίνονται οι ελιές! Πλύθηκαν, μπήκαν στα βάζα και μας έδειξε η κυρία Μαριάννα πως γίνονται οι ξιδάτες και οι σταφιδωτές ελιές! Μπήκαν και τα καπάκια στο ειδικό μηχάνημα !\nΜας έδωσε οδηγίες και δυο βάζα από τις ελιές που μαζέψαμε για να τα πάρουμε μαζί μας στο σχολείο και να συνεχίσουμε την διαδικασία φτιαξίματος!!!!!!\nΤύφλα να 'χουν οι παραγωγοί ελιάς, θα τους φάμε την δουλειά!!!\nΕτσι και ξεχάσω στο τρέξιμο της μέρας τις ελιές, φροντίζουν να μου το θυμίζουν : "Κυρία, νερό δεν αλλάξαμε στις ελιές μας!!!!!!"\nΣτην συνέχεια πήγαμε στο ελαιοτριβείο και είδαμε πώς βγαίνει το λάδι!!!!!\nΠλάκα είχαν τα μικρά: "Καλά κυρία, τόσο λίγο τρέχει;"\nΔεν ξέρω τι περίμεναν να δουν, καμμιά μαγική βρύση που θα τρέχει λάδι όπως το νερό στην βρύση;;; Τι να πω!!!!!\nΠάντως εντυπωσιάστηκαν και ζήτησαν να ξαναπάμε!!!!\nΥποσχέθηκα να τους ξαναπάω την άνοιξη στο παραδοσιακό ζυμωτήριο για να κάνουμε ψωμί και να το ψήσουμε στον φούρνο με τα ξύλα!!!!!!\nΣε επόμενη ανάρτηση μου θα σας δείξω φωτογραφίες από το υπέροχο παραδοσιακό σπίτι όπου στεγάζεται ο συνεταιρισμός γυναικών του χωριού "οι Γωνιάτισσες"!!!!! ΄Ενα υπέροχο σπίτι με μοναδικά εκθέματα και με το μεράκι των γυναικών της περιοχής!!!!\n΄Εγραψε η marian στις 24.11.09 5 σχόλια:\nΕτικέτες παιχνίδια και άλλα..., τα μικρά μας...., Φθινόπωρο\nΓια να μην ξεχνάμε!!!!!\nΚι όμως ξεχνάμε....\nΚι όμως ξεχάσαμε.....\nΚι όμως έχουμε αποκτήσει επιλεκτική μνήμη.....\nΚι όμως θέλουμε να θυμόμαστε μόνο ... ότι θέλουμε.....\nΚι όμως θέλουμε να διδάσκουμε μόνο ότι μας αρέσει....\nΚι όμως μιλάμε στα παιδιά μας μόνο για ότι συμφωνεί με τα δικά μας "πιστεύω"....\nΚι όμως επιλέγουμε για ποιους "ήρωες" θα μιλήσουμε στα παιδιά μας....\nΚι όμως υπάρχουν παιδιά που δεν ξέρουν τι ήταν το Πολυτεχνείο....\nΚι όμως πολλοί λένε και γιατί να μιλήσω, τι ήταν το Πολυτεχνείο.....\nΜια χούφτα παιδιά με .... τα μυαλά πάνω απ΄το κεφάλι.....\nΚι όμως υπήρξαν, υπάρχουν και θα υπάρχουν πάντα......\nΘα υπάρχουν όσο οι υπόλοιποι αρνούμαστε να τους ξεχάσουμε.....\nΌσο οι υπόλοιποι θυμόμαστε και θυμίζουμε στα παιδιά μας ότι υπήρχαν κάποιοι νέοι που μπορεί να μην πολέμησαν με τους Τούρκους, τους Γερμανούς, τους Ιταλούς ή τους Βούλγαρους, αλλά αγωνίστηκαν για να έχουμε εμείς σήμερα το δικαίωμα να επιλέγουμε.....\nΝα επιλέγουμε τους ήρωές μας, να επιλέγουμε τις ιστορίες μας, να επιλέγουμε και να διαλέγουμε τι θα διδάξουμε, να επιλέγουμε ......\nΚι όμως υπήρξαν κάποια παιδιά που μπορεί να μην ήταν ήρωες, ήταν όμως αγωνιστές....\nΑγωνιστές για τα ιδανικά τους, αγωνιστές για την παιδεία τους, αγωνιστές για την δουλειά τους, αγωνιστές για την ελευθερία τους .....\nΓια να μπορώ εγώ, εσύ και ο διπλανός μας να διαλέγει, να επιλέγει, να κυκλοφορεί, να διαβάζει, να γράφει, να μιλάει.....\nΚι ας το έχει ξεχάσει αυτό ο .... διπλανός μου!!!!\nΤο κακό σε όλη αυτή την ιστορία είναι αν αυτός που τα έχει ξεχάσει όλα αυτά τυχαίνει να είναι και ...... δάσκαλος!.........\nhttp://vod.sch.gr/video/view/557.html ( Ένα βίντεο για να τον βοηθήσουμε να θυμηθεί...., με απλά λόγια όπως χρειάζεται να μιλάμε σε μικρά παιδιά....)\nΓια τα παιδιά μας.... για τα παιδιά που πληγώνουμε καθημερινά με τις πράξεις μας.....\n΄Εγραψε η marian στις 16.11.09 8 σχόλια:\nΣου χαρίζω μια καρδούλα..............\nμια πράσινη καρδούλα\nγια να νιώθεις την ομορφιά της γης που πατάς.......\nμια κίτρινη καρδούλα\nγια να λούζει ο ήλιος μυστικά το κορμί σου..........\nμια θαλασσινή καρδούλα\nγια ν΄ακούς τις αθόρυβες και σιωπηλές γεύσεις......\nμια πολύχρωμη καρδούλα\nσκάλα των γιορτινών ανέμων......\nμια τριανταφυλλιά καρδούλα\nγια να φυλακίζεις τις ανεπανάληπτες στιγμές.....\nμια γαλάζια καρδούλα\nγια να πετάς στα σύννεφα όταν η γη σε βαραίνει.......\nμια ασημένια καρδούλα\nγια να πλαγιάζεις πάνω της τις σκέψεις σου.....\nμια μολυβένια καρδούλα\nγια να κυλήσει ο έρωτας όταν θελήσει να φύγει...............\nμια ρόδινη καρδούλα\nγια να προλαβαίνεις την αυγή............\nμια μπλε καρδούλα\nγια να ταξιδεύεις τα όνειρά σου.........\nμια κρυστάλλινη καρδούλα\nμάντισσα της τύχης σου...............\nμια ανθισμένη καρδούλα\nγια όλες τις ώρες.............\nκαι όσες καρδούλες ξέχασα\nσου τις χαρίζω...........................\n"από το βιβλίο\nτης Σοφίας Μαντουβάλου"\n"Σου χαρίζω μια καρδούλα.."\nΑφιερωμένο στον δικό μου Δημήτρη που σήμερα έχει την γιορτή του!!!\nΔεν θα μπορούσα να μην του αφιερώσω κάτι, παρόλο που δεν είχα αρκετό χρόνο στην διάθεσή μου για κάτι διαφορετικό!!!!!\nΤο βιβλίο αυτό του το χάρισα το πριν από πολλά .... πολλά χρόνια!!!(ούτε θυμάμαι πόσα!!!)\nΝα είσαι καλά παληκάρι μου, να είσαι γερός και δυνατός, να σε χαίρομαι και να σε καμαρώνω!!!!!!\nΝα ευχηθώ χρόνια πολλά καλά κι ευτυχισμένα και σε όλους του Δημήτρηδες και τις Δημητρούλες!!!!\nΣτον Δημήτρη της Έλενας μου από τις συνταγές της Καρδιάς , στον κύριο Δημήτρη της Αχτίδας μας, στον Δημήτρη της φίλης μας της Σταυρούλας (έστω και καθυστερημένα, μιας και δεν ήξερα ότι τον λένε Δημήτρη), στην Δημητρούλα από τον Βόλο!!!!\nΝα ναι όλοι τους γεροί κι ευτυχισμένοι, μαζί με τους ανθρώπους που αγαπούν δίπλα τους!!!!!\nστην αγαπημένη μου πόλη που σήμερα γιορτάζει!!!!\n΄Εγραψε η marian στις 26.10.09 16 σχόλια:\nΕτικέτες γιορτές και χαρές, Φθινόπωρο\n... εδώ είμαι!!!!!\nΞέρω, ξέρω μην μου φωνάζετε κι εσείς!!!\nΞέρω ότι με χάσατε, αλλά μην νομίζετε ότι σας ξέχασα!!!\nΘέλω να κάνω μια ανάρτηση εδώ και ..... έναν αιώνα να πω;\nΕδώ και πολύ καιρό να πω; Ξέρω και γω τι να πω!!!!\nΘέλω να κάνω μια ανάρτηση βρε παιδί μου, έτσι για να ευχηθώ τέλος πάντων, μια καλή χρονιά, ένα καλό μήνα, κάτι βρε παιδάκι μου τέλος πάντων !!!!!! Τώρα θα μου πείτε γιατί δεν το κάνω!!!!!!! Ελα μου ντε!!!!\nΓιατί ο καιρός που πέρασε ήταν αρκετά δύσκολος έως πολύ μπορώ να πω!!!\nΦυσικά και δεν σας ξέχασα, φυσικά και μου λείπετε όλοι σας, ρίχνω από καμμιά κλεφτή ματιά που και που στα μπλογκάκια σας αλλά που χρόνος για κάτι περισσότερο!!!\nΑς ελπίσω όμως ότι από δω και πέρα τα πράγματα θα ηρεμήσουν !!!( εδώ γελάνε!!!) και θα είμαι πίσω στην παρέα πιστή και .... αφοσιωμένη!!!!!!\nΗ επιστροφή από τις διακοπές μας έγινε λίγο μετά τον Δεκαπενταύγουστο.\nΚαι αμέσως μετά άρχισε μια άλλη προετοιμασία! Αυτή της αναχώρησης της μεγάλης μου κόρης για το εξωτερικό!!!\nΝα πω την αλήθεια ήταν περισσότερο η αγωνία πώς θα φύγει το παιδί έξω, πα ρά το άγχος της προετοιμασίας!!!\nΘα μου πείτε μα το παιδί έτσι κι αλλιώς μακριά σου σπουδάζει!!!!\nΝαι αλλά ..... άλλο Κέρκυρα κι άλλο Στρασβούργο!!!\nΤώρα καταλαβαίνω την μάνα μου, όταν είχε και τα δυο της τα παιδιά μακριά της!!!! Εμένα στα Γιάννενα και τον αδερφό μου στην Ιταλία και μάλιστα ταυτόχρονα !!! Ε ρε μάνα τι τράβηξες και συ!!!\nΕτοιμαστήκαμε λοιπόν, βαλίτσες , ψώνια, μαζί με άγχος και νεύρα, τι να πάρω μωρέ μαμά,\nτι να μην πάρω και πάει λέγοντας!!!!\nΚαι στο καπάκι ξεκινάει και το σχολείο....\nΜια δύσκολη χρονιά, μετακινήσεις, γκρεμίσματα, δρομολόγια, ένας χαμός!!!\nΤι τάξη θα πάρω, θα καταφέρω να πάρω τα μωρά μου πάλι;\nθα είναι καλή η συνεργασία με τους υπόλοιπους συναδέλφους;\nθα συνεργαστούμε καλά με τους γονείς;\nΕυτυχώς όλα καλά μεχρι στιγμής!!!! Όλα καλά!!!!\nΑς πούμε όλα καλά, γιατί ¨ενός κακού μύρια έπονται " όπως λέγαν οι αρχαίοι ημών πρόγονοι !!!!\nΦεύγει ο καλός μου για Κέρκυρα να πάει το παιδί για να φύγει για Αθήνα (έπρεπε να περάσει πρώτα από το πανεπιστήμιο), και στο καπάκι κολλάει κάτι ο υπολογιστής μου!!!!! (Αν υποψιαστώ ότι κάνετε κακές και .... πονηρές σκέψεις για τις σελίδες που μπαίνω τι να σας πω!!!!Ντροπή σας!!!)\nΑνοίγω ένα ωραίο πρωί το πισί μου και βλέπω ξαφνικά μπροστά μου ένα τεράστιο\nΏχ λέω τώρα την πατήσαμε!!! ΄Ελειπε και ο άντρας μου , για να το φορτώσει και να το πάει στον τεχνικό!!! Τώρα τι κάνουμε!!!!!\n38 ιούς και 1117 μολύνσεις παρακαλώ!!!!!!!!!!!!!!!!!!!!!!!!!!!\nΜπορείτε να μου πείτε πώς την πάτησα έτσι;\nΚαι φυσικά χρησιμοποιώ αντιϊκό!!!!!!!!!!!!!!!!\n΄Εχασα μερικά προγράμματα , αλλά ευτυχώς όχι αρχεία!!!!!! Τελικά για να μην τα πολυλογώ επενέβη ο μάστορας και τώρα είμαστε προς το παρόν καλά!!!!\nΚαι για να πάρουμε λίγο τα πάνω μας , γιατί πολύ από κάτω μας πήρε, ευτυχώς όλα άρχισαν να παίρνουν τον δρόμο τους!!!!!\nΠρώτα απ΄όλα το παιδί τακτοποιήθηκε καλά, περνάει καλά (εκτός του ότι βαριούνται λίγο γιατί πού νυχτερινή ζωή στην Ευρώπη, τα καμάρια μας είναι αλλιώς μαθημένα εδώ!!!!), αρχίσαν και τα μαθήματα στο πανεπιστήμιο, τριγυρνάνε στην πόλη, σχεδιάζουν τα ταξίδια που θα πάνε!!!!!!!!!!!!!!!!\nΜετά το πισί μου έγινε ευτυχώς καλά (το βλέπετε άλλωστε)!!!\nΑυτό που δεν λέει να στρώσει είναι λίγο ο ρυθμός στο σχολείο, αλλά που θα πάει στο χέρι του είναι!!!!!!\nΛίγο προγραμματισμό παραπάνω θέλει και θα στρώσουμε κι εκεί!!!!!\nΑισιοδοξία χρειάζεται!!!!!! (Αν άκουγε η κολλητή μου αυτό που μόλις είπα θα με αγριοκοίταζε, γιατί τους έχω βγάλει την ψυχή τώρα τελευταία με τα νεύρα μου!!!!!!)\nΠίσω λοιπόν φίλοι μου!!!! Αυτά τα νέα μου, και γι΄αυτό εξαφανίστηκα!!!!\nΠιστεύω από δω και πέρα θα τα λέμε πολύ πιο συχνά!!!! Να ευχηθώ έστω και πολύ καθυστερημένα (θα το κάνουμε σας τις βασιλόπιτες , που τις κόβαν μέχρι το .... Πάσχα παλιότερα!!!!):\nΚαλή και δημιουργική σχολική χρονιά!!!!\n(να ευχηθώ ιδιαίτερα στην μικρή μου\nπου φέτος ξεκινά το Λύκειο)\nμικρό καλό κουράγιο όλα θα πάνε καλά!!!\nΚαλή δύναμη και κουράγιο σε όλους!!!!\nΠαιδιά, γονείς, δασκάλους!!!!\nΚουράγιο φίλοι μου!!!\n(το λέω για να το πιστέψω και γω η ίδια)\n΄Εγραψε η marian στις 22.9.09 13 σχόλια:\nΕτικέτες Μέσα στην τάξη, τα μικρά μας...., Φθινόπωρο, φίλοι\nΚλειστό λόγω θέρους !!!!!\nήρθε επιτέλους η ώρα να φύγουμε κι εμείς γι΄άλλα μέρη , για βουνά και για θάλασσες!!!!\nΉρθε η ώρα να φύγουμε για διακοπές για να ηρεμήσουμε, να χαλαρώσουμε και να ξεκουραστούμε!!!\nΝομίζω ότι το χρειαζόμαστε για να ... γεμίσουμε τις μπαταρίες για την καινούρια χρονιά που έρχεται!!!\nΠρέπει να πάρουμε δυνάμεις γιατί η χρονιά που έρχεται προβλέπεται δύσκολη και ... με πολλά καινούρια ξεκινήματα!!!!\nΑλλά γι΄αυτά θα σας πω άλλη φορά!!!!\nΦεύγουμε λοιπόν μεθαύριο (πρώτα ο Θεός!), για Κρήτη!!!\nΘα πάμε Κρήτη για τρίτη φορά , αλλά νομίζω ότι όσες φορές και να πάει κανείς σ΄αυτό το υπέροχο νησί δεν φτάνουν για να γνωρίσεις τις ομορφιές του!!!\nΌπως κάθε ελληνικό νησί -αλήθεια υπάρχει ελληνικό νησί που να είναι άσχημο, που να μην έχει ομορφιές - έτσι και η Κρήτη έχει κάθε φορά να σου παρουσιάσει κάτι καινούριο , κάτι μοναδικό, κάτι ανεπανάληπτο!!!!\nΤις δύο προηγούμενες φορές που πήγαμε Κρήτη μείναμε σε διαφορετικά μέρη -νομίζω ότι αυτό χρειάζεται για να δεις όσο πιο πολλά μέρη και για να γνωρίσεις τον τόπο και τους ανθρώπους του!!\nΚάθε πόλη έχει τις ομορφιές της και κάθε χωριό την ιδιαίτερότητά του!!!\nΚάθε νομός τις ομορφιές του που όλες μαζί κάνουν αυτόν τον υπέροχο τόπο που ονομάζεται Κρήτη, με τους περήφανους ανθρώπους και την ανεπανάληπτη προσωπικότητα!!!\nΕλπίζω ότι και αυτή τη φορά η Κρήτη θα μας αποζημιώσει με τις ομορφιές της!!\nΚαι για όσους αναρρωτιούνται, όχι δεν έχω περάσει το φαράγγι της Σαμαριάς και μάλλον ούτε πρόκειται!!!\nΟ καλός μου μπορεί να οδηγάει για ώρες και να με πάει όπου του ζητήσω αλλά μην του πεις να περπατήσει μέσα στο φαράγγι, είναι ικανός να με παρατήσει .... επιτόπου και να φύγει!!!!\nΠλάκα κάνω βέβαια , αλλά τις δύο προηγούμενες φορές είχε μια πολύ καλή δικαιολογία!!!\n"Εχουμε μαζί μας τα παιδιά, πού να περπατάμε τώρα"!!!!!\nΗ τωρινή του δικαιολογία είναι ότι θα μένουμε διαμετρικά αντίθετα, οπότε "ασ΄το καλύτερα"!!!\nΕπιστρέφουμε στις 25 του Ιουνίου και ξαναφεύγουμε μετά από μερικές μέρες για Κέρκυρα αυτή τη φορά !!!!!!!\nΗ Κέρκυρα είναι για μας , τώρα πια αναγκαίο κακό (ναι ξέρω, ξέρω τέτοιο κακό πολύ θα το θέλατε!!!! δε λέω, καθόλου δεν με χαλάει !!!!), μιας και θα πρέπει να πάω για δουλειές, συνδυασμένες βέβαια με διακοπούλες!!! (πώς το λέγανε οι αρχαίοι ημών πρόγονοι; "Ουδέν κακό αμιγές καλού"!!!!\nΚάπως έτσι κι εγώ!!!!!\nΑπό Κέρκυρα θα έχουμε συνεχή .... ανταπόκριση, αλλά από Κρήτη μάλλον όχι!!!\nΜου το δήλωσαν ορθά κοφτά, πώς αν πάρω μαζί μου το λαπτόπ, δεν πρόκειται να μου μιλήσουν σε όλες τις διακοπές!!! (Δυνάστες των λαών....!!! ουφ πια!!!!)\nΒέβαια από την μια είναι μια καλή ευκαιρία να διαβάσω όλα εκείνα τα βιβλία που ήθελα τόσο καιρό και δεν προλάβαινα, αλλά τι τους πείραζε πια και το λαπτοπάκι μου!!!!!\nΤέλος πάντων, ας κάνω μια υποχώρηση!!!!\nΛοιπόν αγαπημένοι μου φίλοι, σας εύχομαι μέσα από την καρδιά μου :\nΚΑΛΑ ΝΑ ΠΕΡΑΣΕΤΕ ΟΠΟΥ ΚΙ ΑΝ ΠΑΤΕ\n(όσοι δεν φύγατε)\nΚΑΛΑ ΝΑ ΠΕΡΝΑΤΕ ΟΠΟΥ ΚΙ ΑΝ ΒΡΙΣΚΕΣΤΕ\n(όσοι είστε διακοπούλες ήδη)\nΜΕ ΤΟ ΚΑΛΟ ΝΑ ΕΠΙΣΤΡΕΨΟΥΜΕ ΟΛΟΙ ΣΤΑ ΣΠΙΤΙΑ ΜΑΣ\n΄Εγραψε η marian στις 10.7.09 22 σχόλια:\nΕτικέτες Καλοκαίρι, ταξίδια, φίλοι\nΗ αλήθεια είναι ότι προβληματίστηκα για την ανάρτηση μου αυτή!!!\nΉμουν ανάμεσα στο να σας δείξω φωτογραφίες από την θεατρική παράσταση που κάναμε στο σχολείο, ή φωτογραφίες που τράβηξα στην ημερήσια εκδρομή του σχολείου μας!!!!\nΠροτίμησα να σας δείξω τις φωτογραφίες της εκδρομής και λίγο αργότερα της παράστασης!!!\nΛοιπόν για να μην τα πολυλογώ η ημερήσια εκδρομή μας έγινε σε ένα υπέροχο μέρος της Κεντρικής Μακεδονίας!!!\nΣε ένα από τα πιο καταπράσινα και πανέμορφα μέρη , από τα πολλά που διαθέτει η Ελληνική γη και συγκεκριμένα η γη της Μακεδονίας!!!\nΗ τοποθεσία λέγεται Άγιος Νικόλαος! Ανήκει στο νομό Ημαθίας και είναι περίπου 3 χιλιόμετρα από την πόλη της Νάουσας!!!\nΗ τοποθεσία διασχίζεται από το ποτάμι της Αραπίτσας και το δάσος του αποτελείται από ένα αιωνόβιο άλσος πλατάνων!!!\nΤα πιο βασικά σημεία που πρέπει να δείτε είναι η ομώνυμη εκκλησία, απ´ όπου προέρχεται και το όνομα, ακριβώς δίπλα η τεχνητή λίμνη με πέστροφες και πάπιες και βέβαια οι "πηγές" της Αραπίτσας .\nΥπάρχουν επίσης γήπεδα μπάσκετ, βόλεϋ και τένις, υπάρχει παιδική χαρά και λίγο παραμέσα το εκτροφείο θηραμάτων. Γενικά αξίζει να τα επισκεφτείτε όλα και όσο περισσότερο χρόνο αφιερώσετε στην περιπλάνησή σας στην περιοχή του Αγίου Νικολάου, τόσο καλύτερα και βέβαια αν κουραστείτε υπάρχουν πολλά διάσπαρτα παγκάκια για ένα διάλειμμα, καφετέριες και ταβέρνες για να δοκιμάσετε φρέσκια πέστροφα ψητή στα κάρβουνα!\nΠραγματικά υπέροχο μέρος που αν βρεθείς κοντά στην Νάουσα ή στη ευρύτερη περιοχή πραγματικά αξίζει το κόπο να περάσεις από κει και να αφιερώσεις μερικές ώρες για να χαρείς την ηρεμία του τοπίου και την ομορφιά της φύσης!!!\n΄Εγραψε η marian στις 25.6.09 18 σχόλια:\n΄Ενα αξιαγάπητο blog !!!!!\nΜόλις επέστρεψα από μια ημερήσια εκδρομή που πήγαμε οικογενειακώς και βρέθηκα μπροστά σε μια πραγματικά ευχάριστη έκπληξη!!!!\nαπό την αγαπημένη μου φίλη την Βίκυ και θέλω να την ευχαριστήσω πολύ πολύ γι΄αυτό!!!\nΤι πρέπει να κάνω εγώ τώρα σύμφωνα με τους κανόνες:\nΜε την σειρά μου κι εγώ να το δώσω στους παρακάτω αγαπημένους φίλους και αξιαγάπητους bloggers: (επειδή είμαι λίγο .... ζαβολιάρα και δεν το λέει κανένας κανόνας, δεν πειράζει Βικούλα να το δώσω σε κάποιους φίλους που το έδωσες και σύ!!!!)\n1. Στον Σκρουτζάκο\n2. Στο ΄Αμπρα Κατάμπρα και στην Άννούλα!!!\n3. Στο με καλή παρέα και στην Ειρήνη!!!\n4. Στην Άσπα !!!!\n5. Στο ποτέ μην πεις ποτέ !!!!\n6. Στις συνταγές της καρδιάς !!!\n7. Στην κυρά δασκάλα !!!\n8. Στο λεμόνι και κανέλα !!!\n9. Στην Αχτίδα !!!\n10. Στον κύριο Δημήτρη και στο οι δυο μας στην κουζίνα!!!\n11. Στην Άσχετη που μόνο άσχετη δεν είναι!!!\n12. Στο χαμομηλάκι !!!\n13. Στην Βίκυ όμως για το άλλο της blog handmade by vicky !!!!\n14. Στην αγαπημένη μας Μαρία Τζιρίτα !!!\n15. και στη Θαλασσινή !!!\nΦΙΛΙΑ ΠΟΛΛΑ ΣΕ ΟΛΟΥΣ!!!!\n΄Εγραψε η marian στις 21.6.09 20 σχόλια:\nΜια ακόμη χρονιά με τα καλά της, τα δύσκολά της, τις χαρές και τις λύπες της έφτασε στο τέλος της!!!!!\nΚαι ενώ κάθε χρόνο λέμε αμάν να τελειώνουμε, άντε να ηρεμήσουμε και να ξεκουραστούμε λίγο, στο τέλος, την ώρα του αποχωρισμού,πάντα μας αφήνει μια γλυκόπικρη γεύση......\nΑναμνήσεις, σκέψεις, απορίες, προβληματισμοί, και .... ματάκια δακρυσμένα!!!!!\nΚαι συ εκεί να προσπαθείς να τα πείσεις ότι είναι για το καλό τους, γιατί πρέπει να προχωρήσουν μπροστά, γιατί έτσι είναι η ζωή και να προσπαθείς να το παίξεις χαζός για να μην κλάψεις και συ μπροστά τους!!!\nΠαρόλο που περιμένουν πώς και πώς τις καλοκαιρινές διακοπές, παρόλο που τα χρειάζετε ξεκούραση περισσότερο από τον καθένα μας, σήμερα ήταν και χαρούμενα και λυπημένα!!!\nΣήμερα αποχαιρέτισα τους μαθητές της Στ τάξης, μαθητές που τους είχα τρία ολόκληρα χρόνια!!! Βέβαια δεν τελειώσαμε μαζί το δημοτικό, αλλά με μια εξαιρετική συνάδελφο!!!!\nΕίναι τα παιδιά που πήγαμε φέτος την εκδρομή στην Αθήνα!!!\nΜου έκανε τρομερή εντύπωση , ότι μανούλες και παιδιά δεν ξέχασαν και δεν παρέλειψαν να αποχαιρετίσουν και μένα μαζί με την τωρινή τους δασκάλα!!!\nΜε συγκίνησαν αφάνταστα που δεν ξέχασαν τα τρία πρώτα χρόνια της σχολικής τους ζωής που περάσαμε μαζί!!!\nΝα είστε καλά !!! Να περάσετε καλά στο καινούριο σχολείο που θα πάτε και να συνεχίζετε να μας κάνετε περήφανους!!!!\nΤα φετεινά μου παιδάκια πέρασαν καλά, διασκέδασαν, και στο τέλος έκλαψαν κι όλας γιατί θα φύγουν σε άλλο σχολείο τρεις συμμαθητές τους!!!\nΕίπαμε πως οι φίλοι οι πραγματικοί δεν χάνονται και αφού πήραν τα ενδεικτικά τους έφυγαν με τις καλύτερες ευχές:\nΚΑΛΟ ΚΑΛΟΚΑΙΡΙ ΜΩΡΑ ΜΑΣ\nΚΑΙ ΝΑ ΠΕΡΑΣΕΤΕ ΠΟΛΥ ΚΑΛΑ\nΝΑ ΠΑΡΕΤΕ ΔΥΝΑΜΕΙΣ\nΓΙΑ ΤΗΝ ΕΠΟΜΕΝΗ ΧΡΟΝΙΑ\nΠΟΥ ΣΙΓΟΥΡΑ ΘΑ ΕΙΝΑΙ ΠΙΟ ΔΥΣΚΟΛΗ\nΑΠΟ ΤΗΝ ΦΕΤΕΙΝΗ\nΚαλό καλοκαίρι σ΄ όλα τα παιδάκια και στους ... ταλαιπωρημένους γονείς και δασκάλους!!!!\n΄Εγραψε η marian στις 15.6.09 25 σχόλια:\nΕτικέτες Καλοκαίρι, Μέσα στην τάξη, τα μικρά μας....\nΕπιστρέφοντας από τις υποχρεώσεις μου και από τις εκδρομές μου με το σχολείο, βρήκα να με περιμένει ένα απίθανο βραβείο!!!!!!\nΑπό τις αγαπημένες μου συνταγές τις καρδιάς και τις αγαπημένες φίλες μου Έλενα και Μαρία πήρα το βραβείο Φαντασίας!!!!!!!!!!!!!!!!!!\nΚορίτσια σας ευχαριστώ πολύ πολύ!!!\nΧάρηκα πάρα πολύ, όχι για τίποτε άλλο, αλλά γιατί κάποιες φίλες μου με κατηγορούν ότι δεν έχω καθόλου φαντασία!!!!\nΚορίτσια σας ευχαριστώ πάρα πολύ για την τιμή που μου κάνατε, χαίρομαι πάρα πολύ που ήμουν ανάμεσα στα άτομα που θεωρήσατε ότι δικαιούνται αυτό το βραβείο, αλλά πιο πολύ μου άρεσε και συγκινήθηκα για τον λόγο που μου δώσατε το βραβείο!!!!!!!!!!!!\nΣας εύχομαι μέσα από την καρδιά μου να έχετε πάντα τόση φαντασία όχι μόνο στα πιάτα που μας σερβίρετε , αλλά και σε ότι άλλο κάνετε!!!!(είμαι σίγουρη ότι την έχετε και κάνετε θαύματα με ότι καταπιαστείτε!!!)\nΤο βραβείο λέει: Γράψε 5 πράγματα που σου αρέσουν σε ό,τι καλλιτεχνικό/δημιουργικό κάνεις. Τι σε εμπνέει να φτιάχνεις χειροποίητα δώρα; Στείλε το βραβείο σε 5 bloggers!\nΤι με εμπνέει και τι με ωθεί λοιπόν για να δημιουργώ;\n1. Η αγάπη μου για τα παιδιά μου, αλλά και για τους δικούς μου ανθρώπους!!!!!!\nΗ χαρά στα ματάκια τους όταν τους προτείνω να φτιάξουμε π.χ κουλουράκια ή να βάψουμε αυγουλάκια για το Πάσχα!!!!\n2. Η έκφραση στο προσωπάκι των παιδιών μου όταν τους χαρίζω κάτι που έφτιαξα αποκλειστικά για κείνα, μιας και δεν μου αρέσει να φεύγουν χωρίς δώρα, ειδικά πριν τις γιορτές!!!!!!\n3. Οι γκριμάτσες που κάνουν όταν βλέπουν τις φατσούλες τους στις φωτογραφίες που τους έχω τραβήξει!!!!\n4. Η ικανοποίηση μου όταν χαίρονται για ότι έχουν καταφέρει μόνα τους!!! και τέλος...\n5. Η ανάγκη να προσφέρω όσο μπορώ περισσότερο στους γύρω μου!!!! (λόγος που πολλές φορές παρεξηγείται δυστυχώς στις μέρες μας!!!!)\nΤώρα πρέπει να δώσω το βραβείο σε 5 bloggers!!!\nΣε ποιους είναι τόσοι πολλοί και σίγουρα όλοι σπουδαίοι, δημιουργικοί και αξιαγάπητοι!!!!!\nΠρέπει όμως να δώσω το βραβείο σε κάποιους που δεν έχουν βραβευτεί....\nΛοιπόν θα δώσω με την σειρά μου το βραβείο στην μοναδική και αξιαγάπητη συγγραφέα της παρέας την Μαρία Τζιρίτα, γιατί μια συγγραφέας αν μη τι άλλο είναι πλούσια από έμπνευση και δημιουργικότητα!!!!\nΈνα βραβείο θα δώσω στην Αννούλα που με ένα Αμπρα Κατάμπρα δημιουργεί θαύματα με τα μικρά της!!!!\nΤο επόμενο στην Θαλασσινή με τις υπέροχες ιδέες της και τις μοναδικές της ιστορίες!!!!\nκαι τα δύο τελευταία το ένα στην Μανούλα ετών 37 και το άλλο στην Άσπα για τις ανεπανάληπτες αναρτήσεις που κάνουν!!!!!\nκαι .... (δεν μπορούσα να μην το κάνω!!!) στις συνταγές τις καρδιάς , στην Έλενα και στην Μαρία γιατί θεωρώ μοναδικές τις συνταγές τους και ανεπανάληπτο τον τρόπο που μας παρουσιάζουν το καθετί!!!\nΞέρω ότι έχω παραβεί τον κανόνα αλλά δεν μπορούσα να κάνω διαφορετικά!!!\nΕλπίζω να με συγχωρέσετε!!!!!\nΒέβαια θα ήθελα να δώσω το βραβείο και σε πολλούς ακόμη: στην μοναδικά δημιουργική Αχτίδα που πραγματικά της αξίζει, στον Σκρουτζάκο, στην Ειρήνη, στην Ιωάννα, στη ζαχαρουλα, στο Μπαρμπότσαλο και σε πολλούς πολλούς άλλους φίλους αλλά μάλλον θα με πάρουν στο κυνήγι γιατι κάνω ζαβολιές!!!\nΘεωρώ όλους τους bloggers μοναδικά δημιουργικούς και χαρισματικούς και νομίζω ότι αξίζουν όλοι ένα βραβείο φαντασίας και δημιουργικότητας!!!!!!\n΄Εγραψε η marian στις 3.6.09 15 σχόλια:\n΄Εγραψε η marian στις 31.5.09 13 σχόλια:


Η Δημοτική Εταιρεία Μεταφορών της Μαδρίτης (Empresa Municipal de Transportes de Madrid, EMT) ανέθεσε άλλη μια παραγγελία στην Irizar, αυτή τη φορά αποτελούμενη από 90 ηλεκτρικά λεωφορεία.\nΗ Δημοτική Εταιρεία Μεταφορών της Μαδρίτης (Empresa Municipal de Transportes de Madrid, EMT) συνεχίζει να επιδιώκει τον στόχο του εξηλεκτρισμού ολόκληρου του στόλου της και για πέμπτη φορά, ανέθεσε άλλη μια παραγγελία στην Irizar e-mobility, αποτελούμενη από 90 λεωφορεία. Όταν αυτή η παραγγελία παραδοθεί, η EMT Μαδρίτης θα έχει πλέον συνολικά 175 λεωφορεία Irizar με μηδενικές εκπομπές ρύπων στο στόλο της. Τα οχήματα θα διαθέτουν μπαταρίες τελευταίας γενιάς, με χωρητικότητα 430 kWh. Η μονάδα έλξης των οχημάτων θα είναι ένας κεντρικός κινητήρας των 206 kW.\nΤα λεωφορεία μπορούν να φορτιστούν με τη χρήση ανεστραμμένου παντογράφου ή με φορτιστή Combo 2 στο χώρο στάθμευσης. Πρόκειται για τη μεγαλύτερη παραγγελία ηλεκτρικών λεωφορείων που έχει ανατεθεί στην Irizar e-mobility μέχρι σήμερα και είναι ο μεγαλύτερος διαγωνισμός για ηλεκτρικά λεωφορεία από την EMT της Μαδρίτης ως τώρα. Η στρατηγική της Δημοτικής Εταιρείας Μεταφορών της Μαδρίτης προβλέπει ηλεκτροκίνηση στο 25% του στόλου της μέχρι το 2025.\nΟι εξατομικευμένες δοκιμές έγιναν από την EMT Madrid για τη μέτρηση της εμβέλειας και των απαιτήσεων απόδοσης για την ανάθεση του διαγωνισμού. Το Irizar e-mobility πήρε αποτελέσματα ρεκόρ στη δοκιμή, διανύοντας εύκολα περισσότερα από 350 χιλιόμετρα. Τα οχήματα θα έχουν μήκος 12 μέτρα και δύο πόρτες, 28 θέσεις επιβατών, μία θέση οδηγού και δύο θέσεις για αναπηρικά αμαξίδια.\nΕκτός από τα περιβαλλοντικά οφέλη των μηδενικών εκπομπών διοξειδίου του άνθρακα και των χαμηλών επιπέδων θορύβου, τα λεωφορεία ξεχωρίζουν περαιτέρω λόγω του σχεδιασμού τους και των προηγμένων λύσεων που προτείνουν, όπως είναι για παράδειγμα η χρήση καμερών αντί για καθρέφτες οπισθοπορείας.


ΑΠΟΦΑΣΕΙΣ ΓΙΑ ΤΗΝ ΠΛΗΡΩΜΗ ΕΡΓΑΖΟΜΕΝΩΝ ΜΕΡΙΚΗΣ ΑΠΑΣΧΟΛΗΣΗΣ\nΑποφάσεις για την πληρωμή εργαζομένων μερικής απασχόληση\nΤη δαπάνη για τη μισθοδοσία του προσωπικού μερικής απασχόλησης, που απασχολείται στα εγκεκριμένα επιχειρησιακά σχέδια, για την παροχή υπηρεσιών κοινωνικού χαρακτήρα, και είναι απλήρωτο από την αρχή του χρόνου, υπέγραψε ο υπουργός Εσωτερικών, Ευρ. Στυλιανίδης.\nΕπίσης, υπογράφηκαν η καταβολή της α' δόσης, ύψους 2 εκατ. ευρώ, για τις λειτουργικές ανάγκες των εργοστασίων αφαλάτωσης νησιωτικών Δήμων, οι αποφάσεις για τη μισθοδοσία του προσωπικού που μεταφέρθηκε από το πρώην Εθνικό Ίδρυμα Νεότητας και τις λειτουργικές ανάγκες των Μαθητικών Εστιών, ύψους 4,63 εκατ. ευρώ και 1,270 εκατ. ευρώ για την αποζημίωση των σχολικών τροχονόμων την περίοδο Ιανουάριος-Μάρτιος 2012.\nΑναρτήθηκε από ΗΛΙΑΣ ΦΥΛΛΑΣ στις Δευτέρα, Ιουλίου 09, 2012\nTO ΠΡΟΓΡΑΜΜΑ ΤΟΥ ΦΕΣΤΙΒΑΛ ΑΞΑΝΕΜΟΣ\n• Θεατρική παράσταση «Τρείς Jazz Ιστορίες», που αποτελείται από τα τρία μονόπρακτα: «Αρκούδα» (Τσέχωφ), «Το πανηγύρι» (Ζαν Κοκτώ) και την «Πρόταση Γάμου» (Τσέχωφ).\n• Συναυλία «Μάνος Λοίζος 30 χρόνια μετά, στου φεγγαριού τις όχθες». Το φεστιβάλ, μετά την περσινή εκδήλωση στον αρχαιολογικό χώρο του Εμπορειού, όπου 2.500 χιλιάδες θεατές απόλαυσαν το αφιέρωμα στον ποιητή Νίκο Γκάτσο, θα παρουσιάσει, την πρώτη πανσέληνο του Αυγούστου, συνθέσεις και τραγούδια του Λοίζου που άντεξαν στο χρόνο και που 30 χρόνια μετά το θάνατό του είναι πιό διαχρονικά από ποτέ. Παράλληλα θα υπάρχει κι ένα θεατρικό αναλόγιο με κείμενα σύγχρονων ελλήνων λογοτεχνών, που μελοποίησε κατά καιρούς ο συνθέτης. Συντελεστές: Το Τρίφωνο: Ερωφίλη, Δημήτρης Υφαντής, Γιώργος Περαντάκος με τη συνοδεία πέντε μουσικών, Θεατρικό αναλόγιο/ Αφήγηση απ΄τους ηθοποιούς: Γιάννη Ζαφείρη (καλλιτεχνικό διευθυντή ΔΗ.ΠΕ.ΘΕ. Β.Αγαίου), Μαρία Παππά, Μαρκέλα Φραγκομίχαλου. Αρχαιολογικός χώρος Εμπορειού, Πανσέληνος Πέμπτη 2/8, 21:30.\n• Βραδιά λόγου. Στα 100 χρόνια από την απελευθέρωση της Χίου, ο καθηγητής διεθνών σχέσεων και στρατηγικής κ. Χαράλαμπος Παπασωτηρίου θα δώσει ομηλία με θέμα «Η απελευθέρωση της Χίου το 1912: γεωπολιτικό και στρατηγικό υπόβαθρο». Καλαμωτή, Άγιος Γιάννης, Παρασκευή 3/8, 21:30\n• Θεατρική παράσταση «Η Γυναίκα της Πάτρας» του Γιώργου Χρονά. Βραβείο Ερμηνείας Κάρολος Κουν, Βραβείο κοινού του περιοδικού Αθηνόραμα. Συγγραφέας: Γιώργος Χρονάς, Σκηνοθεσία: Λένα Κιτσοπούλου, Ερμηνεύει η Ελένη Κοκκίδου, Σκηνικά – Κοστούμια: Τατιάνα Σουχορούκωφ, Φωτισμοί: Σάκης Μπιρμπίλης, Φωτογραφίες:Γιώργος Καβαλλιεράκης, Παραγωγή: Θέατρο Σοφούλη, Πλατεία Πατρικών, Σάββατο 4/8, 21:30.\n• Παρουσίαση του βιβλίου με τίτλο: «Τα Δρίματα» του Ν. Λατουσάκη με επιμέλεια της Τιτίκας Σάλλα, Εκδόσεις "Άλφα Πι". Η παρουσίαση θα πλαισιωθεί με τις ομιλίες του Καλλιτεχνικού Διευθυντή του ΔΗΠΕΘΕ Β. Αιγαίου, Γιάννη Ζαφείρη, με θέμα: «Το θέατρο ως φορέας προβολής του Λαϊκού Πολιτισμού. Η περίπτωση των "Δριμάτων" του Νίκου Λατουσάκη.», και του Νίκου Μηλιανού, Καθηγητή ΜΕ., με θέμα: «Λαογραφική προσέγγιση του έργου. Τα Δρίματα στην Λαογραφία των Μαστιχοχωρίων.». Μετά τις ομιλίες θα ακολουθήσει θεατρικό αναλόγιο από μέλη του Εκπολιτιστικού & Εξωραϊστικού Συλλόγου Ολύμπων με την συμβολή του κ. Γιάννη Ζαφείρη. Ολύμποι, Σάββατο 4/8, 20:00.\n• Παράσταση θεάτρου σκιών «Ο Καραγκιόζης απελευθερωτής» ο γνωστός μας ήρωας βοηθά με τον δικό του ξεχωριστό τρόπο την απελευθέρωση της Χίου μας και την υποδοχή του Ελληνικού Στρατού, κατατροπώνοντας τον τούρκικο στρατό και σκορπίζωντας άφθονο γέλιο στους θεατές. Καλαμωτή, Άγιος Γιάννης, Δευτέρα 6/8, 21:30.\n• Παρουσίαση του βιβλίου με τίτλο: «πάμε στα Πατρικά μας μέρη» του Θ. Σιδεράκη. Πλατεία Πατρικών, Τετάρτη 8/8, 20:00.\nΕπίσης, το φεστιβάλ «αξάνεμος» φέτος αγκαλιάζει την πρώτη προσπάθεια του Σωματείου των εν Αττική Εξ Αρμολίων Χίου, που διοργανώνει μια σειρά εκδηλώσεων στα Αρμόλια ως εξής: στις 6/8 στην Πλατεία Αρμολίων μια βραδιά αφήγησης παραμυθιών για παιδιά, Αφήγηση Νίκη Κάπαρη – Μουσική Γιάννης Ψειμάδας, στις 7/8 στην Πλατεία Αρμολίων τη θεατρική παράσταση «Ο Συμβολαιογράφος» του Ν. Βασιλειάδη σε σκηνοθεσία Γ. Καραμίχου και ερμηνεία της Υρώς Μανέ, στις 9/8 στην Πανδαισία-Κώμη Θεατρική Παράσταση «ΔΕΝ ΣΕ ΜΠΟΡΩ – Σ’ ΑΓΑΠΩ», του Γιώργου Παπασίνου, με την Χρύσα Κλούβα και τον Γιώργο Παπασίνο σε σκηνοθεσία Γιώργου Σεϊταρίδη και στις 12/8 στην Πλατεία Αρμολίων Ενημέρωση για τον Σακχαρώδη Διαβήτη, από τους υπεύθυνους της BAYER.\nANAKOINΩΣΗ ΤΗΣ ΛΑΪΚΗΣ ΣΥΣΠΕΙΡΩΣΗΣ ΤΟΥ ΔΗΜΟΥ ΧΙΟΥ\n8η ΓΙΟΡΤΗ ΑΓΡΟΤΟΥΡΙΣΜΟΥ - ΧΙΟΣ 2012\n8η Γιορτή Αγροτουρισμού – Χίος 2012\nΔημοτικός Κήπος Χίου, 31 Ιουλίου με 5 Αυγούστου 2012\nΩράριο Λειτουργίας: 19.00 – 22.00\nΛήγει σε λίγες ημέρες η προθεσμία συμμετοχής στην 8η Γιορτή Αγροτουρισμού Χίου. Ήδη έχουν δηλώσει συμμετοχή Πολιτιστικοί σύλλογοι, παραγωγοί και καλλιτέχνες. Παράλληλα, διαμορφώνεται πρόγραμμα εκδηλώσεων με μουσική, χορό, παιδικές δραστηριότητες και ημερίδες που πρόκειται να πλαισιώσουν την Έκθεση .\nΟι ενδιαφερόμενοι παρακαλούνται να δηλώσουν συμμετοχή το συντομότερο δυνατό, ούτως ώστε να εξασφαλιστούν τα απαιτούμενα περίπτερα. Οι δηλώσεις συμμετοχής θα παραλαμβάνονται το αργότερο μέχρι και τη Δευτέρα 16 Ιουλίου 2012 από την υπηρεσία μας στην παρακάτω διεύθυνση:\nΠΕΡΙΦΕΡΕΙΑΚΗ ΕΝΟΤΗΤΑ ΧΙΟΥ,\nΤΜΗΜΑ ΤΟΥΡΙΣΜΟΥ, ΠΟΛΥΤΕΧΝΕΙΟΥ 1, 82100 ΧΙΟΣ,\nΤΗΛ: 22710 40534 & 22713 50517, FAX: 22710 43254,\nΓια περισσότερες λεπτομέρειες και πληροφορίες για την συμμετοχή,\nμπορείτε να απευθύνεστε στην Υπηρεσία μας.\nΝΕΟΣ ΠΑΙΔΙΚΟΣ ΣΤΑΘΜΟΣ ΑΠΟ ΤΗΝ ΔΗΚΕΧ\nΗ Δημοτική Κοινωφελής Επιχείρηση Χίου, λαμβάνοντας υπόψη την\nοικονομική κρίση και έχοντας ,ως δεδομένο, τα αυξημένα αιτήματα των γονέων για\nτους παιδικούς σταθμούς του Δήμου, αλλά και της ΔΗ.ΚΕ.Χ, βρίσκεται στο στάδιο\nδιερεύνησης κατάλληλων κτιριακών εγκαταστάσεων για τη σύσταση και λειτουργία\nενός νέου βρεφονηπιακού σταθμού, στο πλαίσιο του κοινωφελούς χαρακτήρα της\nΟ νέος παιδικός σταθμός θα πληροί όλες τις απαιτούμενες\nπροδιαγραφές στην πρώτη φάση λειτουργίας του, θα είναι με χαμηλά τροφεία και\nαμέσως μετά θα ενταχθεί στο συγχρηματοδοτούμενο πρόγραμμα, ώστε να συμμετέχουν\nδωρεάν τα νήπια και βρέφη, μέσω της ΕΕΤΑΑ.\nΓια το λόγο αυτό εχει συσταθεί ειδική επιτροπή με το κατάλληλο\nπροσωπικό από τη ΔΗ.ΚΕ.Χ., η οποία έχει\nξεκινήσει τις απαιτούμενες διαδικασίες.\nΟ ΔΗΜΑΡΧΟΣ ΧΙΟΥ Ο ΠΡΟΕΔΡΟΣ\nΠΟΛΥΔΩΡΟΣ ΛΑΜΠΡΙΝΟΥΔΗΣ ΜΙΧΑΛΗΣ ΚΟΝΤΟΥΔΗΣ\nΟΠΩΣ ΚΑΤΑΔΙΚΑΣΑΝ ΤΟΝ ΑΝΔΡΕΑ ΠΑΠΑΝΔΡΕΟΥ ΣΤΟ ΕΙΔΙΚΟ ΔΙΚΑΣΤΗΡΙΟ , ΕΤΣΙ ΚΑΙ ΤΩΡΑ ΘΑ ΚΑΝΟΥΝ ...\n8:46 π.μ. Δευτέρα, 9 Ιουλίου 2012\nΗ κυρία Κωνσταντοπούλου είναι κόρη του μπαμπά της δεν το ξεχνάει ο Ελληνικός Λαός.\nΑν τότε τα χρόνια του ειδικού Δικαστηρίου (για όσους ενθυμούνται), ο μπαμπάς της και\nδυο τρεις ακόμη δεν έκαναν πίσω, σίγουρα η Ελλάδα και οι Έλληνες δεν θα περνούσαμε\nσήμερα ότι περνάμε και θα περάσουμε.\nΑς καταλάβουν ότι δεν θα αφήσουμε να περάσει και άλλος Ανδρέας Παπανδρέου και παλληκάρια\nτύπου Α.Τζοχατζόπουλου από την Πατρίδα μας, για να υποφέρουν και άλλες γενιές Ελλήνων.\nΑς κάτσουν όλοι μαζί να βγάλουν την πατρίδα από εκεί που όλοι μαζί την έβαλαν.\nΔιότι όλα μαζί τα "παλληκάρια" μαζί με εκείνους πρωτίστως που επιδιώκουν να είναι μόνιμοι\nβουλευτές και κάποιοι που θέλουν να κυβερνήσουν τη Ελλάδα, μας έφεραν στο σήμερα.\nΑς προσέχουν όμως διότι τώρα ποια δεν είναι αυτοί οι μοναδικοί που απειλούν και φοβερίζουν\nΘα μας βρουν μπροστά τους, ας μην καλλιεργούν Νέο Διχασμό.\nΑΠΟΦΑΣΕΙΣ ΓΙΑ ΤΗΝ ΠΛΗΡΩΜΗ ΕΡΓΑΖΟΜΕΝΩΝ ΜΕΡΙΚΗΣ ΑΠΑΣ...\nΟΠΩΣ ΚΑΤΑΔΙΚΑΣΑΝ ΤΟΝ ΑΝΔΡΕΑ ΠΑΠΑΝΔΡΕΟΥ ΣΤΟ ΕΙΔΙΚΟ ...


Αντιδράσεις από την παρέµβαση Μαργαρίτη Σχοινά υπέρ Αβέρωφ Νεοφύτου\nMay 15, 2022 - 10:21 am\nΩς παρέµβαση της Ε.Ε. στα προεκλογικά πράγµατα της Κύπρου χαρακτηρίζεται η απαράδεκτη δήλωση του αντιπροέδρου της Κοµισιόν, Μαργαρίτη Σχοινά.\nΟ κ. Σχοινάς, µιλώντας στο συνέδριο της «Νέας ∆ηµοκρατίας» στην Αθήνα, στην παρουσία του Αβέρωφ Νεοφύτου, έδωσε στήριξη στον πρόεδρο του ∆ΗΣΥ, ισχυριζόµενος ότι η Ρωσία παίζει παιχνίδια στην Κύπρο. Απευθυνόµενος, µάλιστα, στον κ. Νεοφύτου, δήλωσε: «Φίλε Αβέρωφ, θέλω να ξέρεις ότι δεν θα τους αφήσουµε να παίξουν παιχνίδια στην προεδρική εκλογή της Κύπρου. Η Κύπρος θα µείνει ευρωπαϊκή και δυτική κι εσύ θα είσαι ο φορέας αυτής της µεγάλης προσπάθειας και εµείς θα είµαστε δίπλα σου».\nΣτήριξη στον Αβέρωφ Νεοφύτου έδωσε και ο πρωθυπουργός της Ελλάδας, Κυριάκος Μητσοτάκης, ενώ ο Υπουργός εξωτερικών, Ιωάννης Κασουλίδης, αντί να υπερασπισθεί τις εκλογικές διαδικασίες της Κυπριακής ∆ηµοκρατίας, υιοθέτησε ουσιαστικά τις δηλώσεις Σχοινά.\nΥπενθυµίζεται ότι το ΑΚΕΛ, µέσω του ευρωβουλευτή Γιώργου Γεωργίου, κάλεσε την Ευρωπαϊκή Επιτροπή να απαντήσει στα όσα κατήγγειλε ο αντιπρόεδρός της.\nΓιώργος Γεωργίου: Το θέμα άπτεται της δημοκρατικής νομιμότητας της Ε.Ε.\nΗ Κυπριακή Δημοκρατία είναι κυρίαρχο κράτος και εκείνος ο οποίος μπορεί να αποφασίζει για την τύχη του είναι ο κυπριακός λαός, τόνισε στη «Χαραυγή» ο ευρωβουλευτής του ΑΚΕΛ Γιώργος Γεωργίου.\nΕπεσήμανε ότι είναι οι πολίτες της Κυπριακής Δημοκρατίας που θα αποφασίσουν ποιος θέλουν να τους κυβερνήσει την επόμενη περίοδο και υπογράμμισε ότι δεν πρόκειται περί προσωπικής άποψης τα όσα είπε στο συνέδριο της Ν.Δ. ο κ. Σχοινάς.\nΤο θέμα, πρόσθεσε, άπτεται αυτής τούτης της δημοκρατικής νομιμότητας της Ε.Ε., τη στιγμή που η ίδια η καταγγέλλει παρεμβάσεις για διαμόρφωση του εκλογικού αποτελέσματος σε άλλες χώρες και κινδυνεύει και η ίδια από αυταρχικές διακυβερνήσεις εντός των σπλάχνων της.\nΟ Γ. Γεωργίου σημείωσε ότι οι αναφορές Σχοινά αποτελούν ωμή παρέμβαση στα εσωτερικά της Κύπρου και στην εκλογική διαδικασία. Ο κ. Σχοινάς, πρόσθεσε, πρέπει να μας πει ποιοι είναι εκείνοι που με βάση τα λεγόμενά του παίζουν παιχνίδια στην Κύπρο; Αν έχει κάτι, ας το πει ευθαρσώς. Αλλιώς αφήνονται ύποπτα υπονοούμενα με μια πονηρή προδιάθεση για στήριξη ενός συγκεκριμένου υποψηφίου. Υπενθύμισε επίσης ότι και το 2013 υπήρξε εμπλοκή των Ευρωπαίων, όταν ο Ν. Αναστασιάδης έφερε στην Κύπρο τους ηγέτες του Ευρωπαϊκού Λαϊκού Κόμματος.\nΣε ό,τι αφορά την αντίδραση Κασουλίδη, ο οποίος είπε ότι δεν τον ξενίζουν οι αναφορές σε ρωσική παρέμβαση, ο ευρωβουλευτής του ΑΚΕΛ είπε ότι ο κ. Κασουλίδης έπρεπε να είναι πιο προσεκτικός και ότι δεν πρέπει να μεταφερθεί στην Κύπρο και στην προεκλογική εκστρατεία της η εισβολή της Ρωσίας στην Ουκρανία.\nΧρειάζεται πολλή προσοχή για να μην πατηθεί στο τέλος ολόκληρη η Κύπρος και η οντότητά της, η φερεγγυότητα της εκλογικής διαδικασίας και ιδιαίτερα να μη νοθευτεί από αυτές τις αναφορές η πραγματική βούληση του κυπριακού λαού, κατέληξε ο Γ. Γεωργίου.\nΧαράλαμπος Χρυσοστόμου: Πολύ επικίνδυνες οι δηλώσεις Σχοινά\nΟ Μαργαρίτης Σχοινάς δεν είναι απλά ένα στέλεχος της «Νέας Δημοκρατίας», αλλά αντιπρόεδρος της Ευρωπαϊκής Ένωσης και έχει θεσμική ιδιότητα, τόνισε από την πλευρά του ο διεθνολόγος Χαράλαμπος Χρυσοστόμου. Το ανάλογο ισχύει και για τον κ. Μητσοτάκη, είπε, ο οποίος δεν παύει να είναι ο πρωθυπουργός της Ελλάδας.\nΕπεσήμανε ότι όταν ο Ταγίπ Ερντογάν παρεμβαίνει στις εκλογές στα κατεχόμενα, είμαστε οι πρώτοι που τον στηλιτεύουμε, διότι επιχειρεί να διαμορφώσει το αποτέλεσμα των εκλογικών αναμετρήσεων και διερωτήθηκε γιατί κάποιος, με ανάλογο τρόπο, να μη σκεφτεί ότι ο κ. Μητσοτάκης παρεμβαίνει στην προεκλογική εκστρατεία της Κύπρου. Τα πράγματα είναι πολύ σοβαρά, τόνισε, και πρέπει και ο κ. Σχοινάς και ο κ. Κασουλίδης, που σιγόνταρε τις δηλώσεις, να δώσουν εξηγήσεις γι’ αυτά που λέχθηκαν για να γνωρίζει ο κόσμος τι εννοούν.\nΣε κάθε περίπτωση, υπογράμμισε, αυτό που είναι απόλυτα καταδικαστέο είναι η παρέμβαση του κ. Σχοινά ως αντιπροέδρου της Ε.Ε. στα της προεκλογικής εκστρατείας της Κύπρου. Δηλαδή, διερωτήθηκε, ο εκλεκτός των Βρυξελλών είναι ο κ. Αβέρωφ Νεοφύτου; Αυτό θέλει να μας πει ο κ. Σχοινάς;\nΠρόσθεσε ότι αν υπάρχει στις Βρυξέλλες η εντύπωση ότι αυτή τη στιγμή στην Κύπρο παίζονται παιχνίδια για να διαμορφωθούν καταστάσεις σε σχέση με την αντιπαλότητα που υπάρχει αυτή τη στιγμή μεταξύ Ρωσίας, Ε.Ε. και ΝΑΤΟ, αυτό είναι πολύ επικίνδυνο και ο κίνδυνος αυξάνεται περισσότερο όταν ο Υπουργός Εξωτερικών της Κύπρου δηλώνει ότι δεν τον ξενίζουν αυτά τα πράγματα. Άρα, πρόσθεσε, και η κυβερνητική πλευρά υιοθετεί τις δηλώσεις Σχοινά.\nΑν ισχύει αυτό, επεσήμανε, πρέπει να απαντήσουν ποιοι είναι αυτοί οι κάποιοι και ποια παιχνίδια παίζονται και σε ποιους αναφέρονται, και να ξεκαθαρίσουν κατά πόσο για την Ε.Ε. ο μόνος που μπορεί να αποτρέψει ένα τέτοιο ισχυριζόμενο ενδεχόμενο είναι ο Αβέρωφ Νεοφύτου!\nΠαύλος Παύλου: Προσυνεννοημένη δήλωση υπέρ Αβέρωφ\nΌλα δείχνουν ότι η δήλωση Σχοινά έγινε μετά από συνεννόηση με τον Αβέρωφ Νεοφύτου, προκειμένου να ενισχυθεί η θέση του στις προεδρικές εκλογές, εκτιμά ο πρόεδρος του ΟΠΕΚ Παύλος Παύλου. Στόχος, ανάφερε στη «Χαραυγή», είναι να υπάρξει ο υπαινιγμός ότι ο Νίκος Χριστοδουλίδης (ο οποίος μετά από λίγο εξήγγειλε την υποψηφιότητά του) είναι άνθρωπος ο οποίος κατευθύνεται, σύμφωνα με την προσέγγιση Σχοινά, από τη Μόσχα.\nΕκτίμησε επίσης ότι η δήλωση Σχοινά μάλλον έγινε ύστερα από παράκληση ή συνεννόηση με τον Αβέρωφ Νεοφύτου, ο οποίος ήταν παρών στο συνέδριο και ως εκ τούτου, πρόσθεσε, δεν απηχούσε μια γνήσια έγνοια ή αγωνία του Μ. Σχοινά για τυχόν ανάμιξη της Ρωσίας στα προεκλογικά πράγματα της Κύπρου.\nΕρωτηθείς κατά πόσο αυτή η δήλωση συνιστά παρέμβαση της Ε.Ε. στα εκλογικά πράγματα μιας χώρας-μέλους της, ο κ. Παύλου είπε ότι πράγματι έχει αυτόν το χαρακτήρα, αφού τίποτα δεν δικαιολογεί την παρέμβαση του Ευρωπαίου αξιωματούχου.\nΕρωτηθείς για όσα δήλωσε ο κ. Κασουλίδης, ο οποίος σιγόνταρε τη δήλωση Σχοινά, ο κ. Παύλου είπε ότι η δήλωση προκαλεί ερωτηματικά και ότι η αντίδραση του κ. Κασουλίδη θα έπρεπε να ήταν διαφορετική. Θα μπορούσε, συμπλήρωσε, να πει ότι δεν χρειαζόταν μια τέτοια δήλωση από έναν Ευρωπαίο επίτροπο ή ότι η Κύπρος λαμβάνει όλα τα μέτρα και δεν χρειάζεται υποδείξεις ή «προστασία» από οποιονδήποτε. Εκτίμησε ότι ο λόγος για τον οποίο ο κ. Κασουλίδης δεν έκανε αυτό που έπρεπε είναι το παρασκήνιο στο οποίο αναφέρθηκε πιο πάνω, χωρίς αυτό να σημαίνει ότι καλώς δεν αντέδρασε ο κ. Κασουλίδης.\nΕρωτηθείς για το ότι τα κόμματα, πλην του ΑΚΕΛ, δεν αντέδρασαν, ο πρόεδρος του ΟΠΕΚ είπε ότι δεν ήταν μια δήλωση που θα μπορούσε κάποιος να την αφήσει ασχολίαστη και πράγματι, είπε, το ότι δεν αντέδρασαν τα άλλα κόμματα ξενίζει λίγο. Σχολίασε δε ως θετικό το γεγονός ότι το ΑΚΕΛ αντέδρασε και υπέβαλε ερώτηση στις ευρωπαϊκές Αρχές.\nΠροηγούμενο άρθροΝερό στον Άρη πριν από περίπου 3 δισεκατομμύρια χρόνια\nΕπόμενο άρθροΙσχυρές αντιρρήσεις Ουγγαρίας για εµπάργκο στο ρωσικό πετρέλαιο


Τα 5 αγαπημένα μας success stories – ergodotisi blog\nΕπόμενοΗ Ευρωπαϊκή Επιτροπή ενέκρινε το στρατηγικό πλαίσιο της ΕΕ για την υγεία και την ασφάλεια στην εργασία 2021-2027\nΕσύ ακόμα θεωρείς ότι τα εμπόδια και οι αποτυχίες σου μπορούν να σε σταματήσουν;\nStelios Christou on July 20, 2021\nΕίναι βέβαιο ότι όλοι μας σε κάποιο στάδιο της ζωής μας έχουμε βιώσει έντονα την αποτυχία. Πολλοί από εμάς φτάσαμε στο σημείο να τα παρατήσουμε ή να αφήσουμε την αποτυχία να μας αποτρέψει από το να συνεχίσουμε να δημιουργούμε. Ωστόσο πρέπει να καταλάβουμε ότι εν τέλη, η αποτυχία δεν είναι το αντίθετο της επιτυχίας, αλλά αποτελεί αναπόσπαστο κομμάτι της.\nΑς δούμε στην συνέχεια 5 από τα αγαπημένα μας success stories ανθρώπων που αντιμετώπισαν αμέτρητες αποτυχίες και εμπόδια αλλά δεν σταμάτησαν ποτέ να επιδιώκουν την επιτυχία.\nH Rowling, ονειρευόταν να γίνει μία επιτυχημένη συγγραφέας από παιδί όπου και αναγνωρίστηκε το συγγραφικό της ταλέντο. Ωστόσο η επιτυχία της καθυστέρησε για αρκετά χρόνια. Μόλις η ίδια ξεκίνησε να βάζει τις ιδέες της στο χαρτί, επήλθε ο θάνατος της μητέρας της, κάτι που την κλόνισε σε σημαντικό βαθμό. Η Rowling τότε βρέθηκε σε κατάθλιψη και έτσι αποφάσισε να αναζητήσει δουλειά ως εκπαιδευτικός στο εξωτερικό.\nΣύντομα παντρεύτηκε και έφερε στον κόσμο ένα παιδί, κάτι που όμως δεν κράτησε για πολύ και ο γάμος της έληξε απότομα ένα χρόνο αργότερα. Ως αποτέλεσμα η ίδια παρέμεινε χωρίς δουλειά και με ένα παιδί που μόλις κατάφερνε να συντηρήσει με ένα χαμηλό επίδομα ανεργίας.\nΩστόσο, παρά τις πολλές προκλήσεις η ίδια παρέμεινε πιστή στο όραμα και τις ιδέες της για την συγγραφή του βιβλίου της. Αφού ολοκλήρωσε το πρώτο της βιβλίο, αυτό απορρίφθηκε από 12 εκδοτικούς οίκους, κάτι που την έφερε στα πρόθυρα να τα παρατήσει λίγο πριν εγκριθεί το έργο της για δημοσίευση.\nΣήμερα, η Rowling είναι η πιο υψηλά αμειβόμενη μυθιστοριογράφος στον κόσμο, με τα βιβλία της να έχουν μεταφραστεί σε περισσότερες από 80 διαφορετικές γλώσσες και να έχουν κάνει πάνω από 500 εκατομμύρια πωλήσεις.\nΔεν θα μπορούσαμε ποτέ να αφήσουμε εκτός της λίστας τον διάσημο μπασκετμπολίστα Michael Jordan. Όπως κάθε επιτυχημένος άνθρωπος, ο Τζόρνταν ονειρευόταν από νεαρή ηλικία να γίνει ένας σπουδαίος παίκτης του μπάσκετ. Ήδη από το δεύτερο έτος φοίτησης του στο γυμνάσιο προσπάθησε να ενταχθεί στην ομάδα Varsity, μια προσπάθεια που δεν απέδωσε καρπούς, με αποτέλεσμα τον αποκλεισμό του από την ομάδα.\nΑυτή η αποτυχία στοίχισε ιδιαίτερα στον ίδιο, όπως δήλωσε σε συνεντεύξεις του, όταν πήγε στο σπίτι την ίδια ημέρα κλείστηκε στην ντουλάπα του και έκλαψε για ώρες. Παρά την αποτυχία αυτή, ο ίδιος σηκώθηκε και με πείσμα δοκίμασε την ομάδα της JV. Εκπαιδεύτηκε πολύ σκληρά όπως κανείς άλλος εκτός σεζόν και έτσι τον επόμενο χρόνο προσπάθησε ξανά στις ομάδες των πανεπιστημίων. Αυτή την δεύτερη φορά όχι μόνο τα κατάφερε αλλά έγινε ο MVP της ομάδας. Στην συνέχεια κατάφερε επίσης να ενταχθεί στην All-American Team, κερδίζοντας τελικά υποτροφία στο κολλέγιο.\nΣτην συνέχεια η ιστορία του είναι ευρέως γνωστή, έγινε ο άνθρωπος που σκόραρε 32.292 πόντους κατά την διάρκεια της καριέρας του, απέκτησε 6 πρωταθλήματα NBA και 5 τίτλους MVP ενώ σήμερα θεωρείται ως ο καλύτερος παίκτης μπάσκετ όλων των εποχών.\nΟ Steve Jobs αποτελεί την πιo γνωστή φιγούρα σχετικά με την ίδρυση της Apple και την εγκαθίδρυση της ως μια από τις μεγαλύτερες εταιρείες τεχνολογίας παγκόσμια. Ωστόσο είναι ιδιαίτερα σοκαριστικό το πως ξεκίνησε. Η εταιρεία που σήμερα αξίζει πέραν των 2 δισεκατομμυρίων δολαρίων και απασχολεί περισσότερους από 147 χιλιάδες υπαλλήλους ξεκίνησε μόνο με δύο άτομα σε ένα γκαράζ.\nΑξίζει επίσης να σημειωθεί ότι ο Steve Jobs που αργότερα έγινε ένας σπουδαίος επαγγελματίας, απολύθηκε από την εταιρεία στην οποία ξεκίνησε να χτίζει την καριέρα του. Σύντομα ωστόσο, συνειδητοποιώντας τις ικανότητες και τις δυνατότητες του, ο ίδιος προχώρησε στην ίδρυση της σημερινής τεχνολογικής αυτοκρατορίας που ονομάζεται «Apple» και μάλιστα από το 2020 μέχρι σήμερα θεωρείται ως το πιο πολύτιμο brand στον κόσμο.\nΚάτι που δεν γνωρίζουν πολλοί, είναι ότι ο Spielberg έτυχε απόρριψης τρεις φορές από την σχολή ταινιών, χωρίς όμως να επιτρέψει σε αυτές τις συνεχόμενες αποτυχίες να τον σταματήσουν, συνέχισε να υποβάλλει αιτήσεις μέχρι που τελικά έγινε δεκτός. Εν τέλη, μέσω της σχολής Cal State κατάφερε να εξασφαλίσει πρακτική άσκηση στην Universal Studios.\nΦυσικά αυτή η άσκηση δεν θα διαρκούσε διαπαντός, ωστόσο διήρκησε αρκετό καιρό έτσι ώστε να μπορέσει να καταλάβει τι χρειάζεται για να μπορέσει να εξασφαλίσει ένα επιτυχημένο μέλλον στον χώρο του κινηματογράφου και όχι μόνο. Έτσι η μέρα που θα κατάφερνε μια από της ταινίες του να φτάσει στα χέρια στελεχών του κινηματογράφου δεν άργησε να έρθει.\nΑφού του γνωστοποιήθηκε αρκετές φορές ότι η ταινία του είχε ατέλειες και οι χρονικές της διαστάσεις ήταν λανθασμένες, ξεκίνησε τις αναπροσαρμογές για αρκετό καιρό έως ότου τελικά κατάφερε να δοκιμαστεί η ταινία του. Η ταινία αυτή κατάφερε να αποσπάσει σημαντικά βραβεία και έτσι σταθεροποιήθηκε η θέση του ιδίου στον κλάδο.\nΟ Spielberg σήμερα είναι ένας από τους πιο σημαντικούς κινηματογραφιστές στην ιστορία και ένας από τους πλουσιότερους κινηματογραφιστές στον κόσμο.\nO Abraham Lincoln είναι ένας από τους ηγέτες και προέδρους των ΗΠΑ που κατάφεραν να μείνουν στην ιστορία για την πρόοδο και την εξέλιξη που προσέφεραν τόσο στο ίδιο τους το κράτος αλλά και στον κόσμο ευρύτερα. Ένα από τα πιο γνωστά και σημαντικά του επιτεύγματα αποτελεί η διακήρυξη χειραφέτησης που τελικά οδήγησε στην κατάργηση της δουλείας.\nΟ Lincoln αποτελεί ένα τρανό παράδειγμα του πως ένας άνθρωπος παρά τις διάφορες αποτυχίες, αντιξοότητες και εμπόδια μπορεί να καταφέρει να φτάσει στην επιτυχία.\nΚάποια παραδείγματα είναι ότι το 1832 έχασε την δουλειά του, την ίδια χρονιά έχασε την μάχη για ένταξη στο νομοθετικό σώμα, ένα χρόνο αργότερα απέτυχε επιχειρηματικά. Το 1834 κατάφερε να εκλεγεί στο νομοθετικό σώμα των ΗΠΑ, ενώ ένα χρόνο αργότερα η γυναίκα που αγαπούσε έχασε την ζωή της. Το 1836, αντιμετώπισε ζητήματα ψυχικής υγείας και δύο χρόνια αργότερα έχασε τις εκλογές για ανάδειξη του σε πρόεδρο του κοινοβουλίου. Το 1843 και το 1848 έχασε την ανάδειξη της υποψηφιότητας του για τις βουλευτικές εκλογές και την γερουσία. Παράλληλα το 1856 απέτυχε να εκλεγεί ως αντιπρόεδρος των ΗΠΑ και το 1858 έχασε ξανά τις εκλογές για την γερουσία.\nΤελικά το 1860, κατάφερε να εκλεγεί πρόεδρος των ΗΠΑ και να αλλάξει ριζικά και θετικά το μέλλον της χώρας.\n“The fact that some achieve great success, is proof to all that others can achieve as well”\n⏤ Abraham Lincoln\nΚατηγορία ετικέτας: Success Stories


Τζανάκης: Πότε πέφτουμε κάτω από 3.000 κρούσματα – Τι είπε για τον εμβολιασμό των εγκύων - Tag News\nΑρχική Ελλάδα Τζανάκης: Πότε πέφτουμε κάτω από 3.000 κρούσματα – Τι είπε για τον...\nΥπάρχει πολύ αργή αποκλιμάκωση της πανδημίας του κοροναϊού, και μετά τις 20 Μαΐου θα πέσουμε κάτω από τα 3.000 κρούσματα ημερησίως τόνισε ο Αναπληρωτής Καθηγητής Πνευμονολογίας Ιατρική Σχολή Πανεπιστημίου Κρήτης Νίκος Τζανάκης, προσθέτοντας ότι υπάρχει αποκλιμάκωση των εισαγωγών στο ΕΣΥ.\n«Υπάρχει πολύ αργή αποκλιμάκωση, όχι σταθεροποίηση. Γι’ αυτό υπάρχουν πολλοί λόγοι όπως η βρετανική μετάλλαξη που μεταδίδεται πολύ, ότι δεν προσέχουμε, ότι Μάρτιος και αρχές Απριλίου ήταν η εποχή του ιού, υπάρχει τάσης αποκλιμάκωσης όμως. Είχα πει ότι τη Μεγάλη Εβδομάδα θα δούμε κρούσματα μεταξύ 2.500 και 2.800 θα δούμε και ‘’τριάρια’’. Θα αρχίσουμε να μην βλέπουμε 3.000 (κρούσματα) μετά τις 20 Μαΐου, θα πέσουμε σαν μέσο κυλιόμενο όρο στα 2.000 με 2.200. Θα πάμε αργά αλλά το ΕΣΥ σιγά σιγά αποκλιμακώνεται υπάρχει αρνητικό ισοζύγιο εισιτηρίων εξιτηρίων το τελευταίο δεκαήμερο».\nΌλα τα νούμερα στις προηγούμενες πέντε Τρίτες ήταν πάνω από τις 4.000 κρούσματα, ακόμα και το 4.380 στις 6 Απριλίου αλλά και 30 Μαρτίου κλπ όλες αυτές τις Τρίτες είχαμε ψηλά νούμερα. Το 3.310 κρούσματα είναι το χαμηλότερο από όλες αυτές τις Τρίτες. Από το 4.380 έχουμε πέσει στο 3.300 εξήγησε μιλώντας στον ΣΚΑΪ.\nΌπως εξήγησε, οι δραστηριότητες ανοίγουν, αλλά με συγκεκριμένους όρους και υγειονομικά πρωτόκολλα βασιζόμενα και στα σελφ τεστ όχι με λόγική «μπάτε σκύλοι αλέστε».\n«Δε νομίζω ότι μπορούν να κλείσουν δραστηριότητες με τον τρόπο που λειτουργούν. Το λιανεμπόριο λειτουργεί πια με όρους ιατρείου δεν έχει αφήσει επιδημιολογικό αποτύπωμα» σημείωσε.\nΠροηγούμενο άρθροΖώδια σήμερα 28/04 Τετάρτη\nΕπόμενο άρθροΚούρεμα ενοικίου: Απαλλάσσονται πλήρως για τον Μάιο οι πληττόμενες επιχειρήσεις


Jupiler League (7/4): Να δείξει πόσο το... θέλει! • Bet-planet.gr\nJupiler League (7/4): Να δείξει πόσο το... θέλει!\nΑπο έξι σερί G/G και over 2.5 στο πρωτάθλημα η Μπίρσοτ.\nΜπίρσοτ - Σαρλερουά: Η ήττα με 2-1 απο τη Σερκλ Μπρίζ όχι απλά πόνεσε, αλλά διέλυσε εσωτερικά τη Μπίρσοτ καθώς ουσιαστικά της στέρησε την παρουσία της στα πλέι οφ των θέσεων της Ευρώπης. Δέχθηκε δύο γκολ μέχρι το 33', απάντησε άμεσα αλλά απο εκεί κι έπειτα κατέρρευσε και δεν αντέδρασε ως το φινάλε. Παρά το αρνητικό αποτέλεσμα πάντως διατηρήθηκε στην προνομιούχο 8η θέση. Σταθερά εκτός οι μέσοι Μπρόντμπεντ, Κουλιμπαλί και ο επιθετικός Νουμπισί.\nΙσοπαλία - πισωγύρισμα για τη Σαρλερουά στην έδρα της Μουσκρόν, έτσι όμως όπως εξελίχθηκε μάλιστα η αναμέτρηση θα πρέπει να αισθάνεται και ικανοποιημένη από το τελικό αποτέλεσμα. Έμεινε πίσω στο σκορ στο 85ο λεπτό, απάντησε στο 88' ! Μάλιστα, εξακολουθεί να διατηρεί ελπίδες για τα πλέι οφ της Ευρώπης βρισκόμενη στην 8η θέση. Εκτός ο χαφ Μοριοόκα, γνωστά τα υπόλοιπα.\nΕκτίμηση: Μπορεί να μην πάτησαν καλά στα πόδια τους, όμως αμφότερες μπορούν κάλλιστα να αλλάξουν την κατάσταση στην ομάδα. Όσον αφορά τη Σαρλερουά, έχει ποιοτικότερο ρόστερ και μονάδες, δείχνει και να το θέλει και περισσότερο συγκριτικά με τους γηπεδούχους. Άσος στο 2.45.


Nonews-NEWS: Έναρξη διερευνητικών με την Τουρκία στις 25 Ιανουαρίου...\nΈναρξη διερευνητικών με την Τουρκία στις 25 Ιανουαρίου...\nΣτην Κωνσταντινούπολη και συγκεκριμένα στις 25 Ιανουαρίου ξεκινούν οι διερευνητικές με την Τουρκία. Συγκεκριμένα με ανακοίνωσή του το υπουργείο Εξωτερικών σημειώνει: «Ο 61ος πρώτος γύρος των Διερευνητικών Επαφών θα... λάβει χώρα στην Κωνσταντινούπολη, στις 25 Ιανουαρίου 2021».\nΝωρίτερα σήμερα προηγήθηκε το κάλεσμα Τσαβούσογλου σ’ επανεκκίνηση των διερευνητικών συνομιλιών μεταξύ των δυο κρατών εντός του μηνός Ιανουαρίου, με την Ελλάδα να απαντά ότι δεν έχει λάβει καμία πρόσκληση. «Ουδεμία πρόσκληση έχει λάβει μέχρι στιγμής το Υπουργείο Εξωτερικών της Ελλάδας από το τουρκικό Υπουργείο Εξωτερικών σχετικά με τον ορισμό ημερομηνίας για τη διεξαγωγή του 61ου γύρου των Διερευνητικών επαφών», σημείωνε ο εκπρόσωπος του Υπουργείου με το υπουργείο αργά το βράδυ της Δευτέρας να τονίζει ότι οι διερευνητικές τελικά ξεκινούν στις 25 Ιανουρίου.\nΜάλιστα ο κ. Παπαϊωάννου δήλωσε: «Ουδεμία πρόσκληση έχει λάβει μέχρι στιγμής το Υπουργείο Εξωτερικών της Ελλάδας από το τουρκικό Υπουργείο Εξωτερικών σχετικά με τον ορισμό ημερομηνίας για τη διεξαγωγή του 61ου γύρου των Διερευνητικών επαφών. Η Ελλάδα, ως γνωστόν, έχει εκφράσει την διάθεσή της να ανταποκριθεί, σε περίπτωση σχετικής πρόσκλησης της τουρκικής πλευράς, στη βάση του Διεθνούς Δικαίου με αντικείμενο την οριοθέτηση ΑΟΖ και υφαλοκρηπίδας».\nΣημειώνεται τέλος ότι σχετική ανακοίνωση εξέδωσε νωρίτερα και ο ΣΥΡΙΖΑ, τονίζονας ότι στηρίζει την επανεκκίνηση των διερευνητικών για υφαλοκρηπίδα/ΑΟΖ που διεκόπησαν το 2016 με ευθύνη της Τουρκίας. Ωστόσο, σημειώνει ότι ο κ. Μητσοτάκης πρέπει να αποκλείσει κάθε απόπειρα διεύρυνσης της ατζέντας.\n«Ο κ. Μητσοτάκης οφείλει να αποκλείσει κάθετα κάθε τουρκική απόπειρα διεύρυνσης της ατζέντας, πχ με αναφορές σε δήθεν ζητήματα "γκρίζων ζωνών" ή "αποστρατιωτικοποιημένων νησιών". Για μια ακόμη φορά και παρότι έχουμε ζητήσει ενημέρωση για την επίσκεψη του Πρωθυπουργου της Αλβανίας, μαθαίνουμε από τον υπουργό εξωτερικών της Τουρκίας για ενδεχόμενη συνάντηση με τον Υπουργό Εξωτερικών της Ελλάδας στα Τίρανα. Ποια είναι η θέση της Κυβέρνησης σε σχέση με μια τέτοια συνάντηση και για ποιο λόγο να πραγματοποιηθεί στα Τίρανα αντί πχ στις Βρυξέλλες;»...\nΑναρτήθηκε από nonews-NEWS στις 20:41


Άστραψε και βρόντηξε η Διαβάτη:«Αν το ήξερα δεν θα ερχόμουν. Μπορώ να μην εκνευρίζομαι πρωι πρωί;» ~ ΠΙΠΕΡΟΠΟΛΗ!\nHome » » Άστραψε και βρόντηξε η Διαβάτη:«Αν το ήξερα δεν θα ερχόμουν. Μπορώ να μην εκνευρίζομαι πρωι πρωί;»\nΗ Χρυσούλα Διαβάτη ήταν καλεσμένη στην εκπομπή Έτοιμο το Πρωινό και έγινε… έξαλλη με συνεργάτιδα της εκπομπής.\n«Η τηλεόραση έκανε μεγάλο κακό και έχει πάρει μεγάλο κατήφορο» είπε μεταξύ άλλων για το Μέσο και αναφέρθηκε και στην παροδική δημοσιότητα και επιτυχία που δίνει πλέον στους ηθοποιούς.\nΌταν το θέμα έφτασε στην εισβολή των τραγουδιστών στα «χωράφια» των ηθοποιών, απάντησε: «Άντε πάλι με αυτό το θέμα. Καταλάβατε τώρα γιατί δεν πάω σε εκπομπές γιατί όλοι το γυρίζουνε και μου βάζουν στο στόμα μου λόγια τα οποία δεν έχω πει ποτέ»\nΜόλις η κουβέντα έφτασε στον… Σάκη Ρουβά, η Χρυσούλα Διαβάτη αντέδρασε έντονα και είπε: «Καλά κάνετε και είστε θαυμάστριά του, μπορείτε να μην αναφέρεστε σε αυτά τα πράγματα; Να πούμε άλλα πράγματα… Γιατί δεν θα ερχόμουν αν ήξερα ότι υπήρχε μια κυρία εδώ που θα… Όχι γιατί… Κι εγώ ευγενική είμαι. Δεν σας έδειρα…»\nΗ Κατερίνα Καραβάτου προσπάθησε αμέσως να αλλάξει θέμα καθώς είδε την έντονη ενόχληση της καλεσμένης της και αμέσως και ο Κρατερός Κατσούλης προσπάθησε να ηρεμήσει την κουβέντα.


Το θρίλερ της τελευταίας στιγμής, πως φτάσαμε...στην Αννίτα (ΒΙΝΤΕΟ)\nΠέμ, 10/06/2021 - 20:44\nΤσεκ-ματ από τον Αβέρωφ Νεοφύτου, ο οποίος πριν καλά-καλά φτάσουμε στην τελευταία παρτίδα σκάκι, έστειλε την Αννίτα Δημητρίου στο Προεδρείο, με τους βουλευτές του ΔΗΣΥ να μην διαχειρίζονται και τόσο συγκρατημένα τη δύσκολη όπως φαινόταν εκ των προτέρων, νίκη.\nΕνώ οι πληροφορίες έφερναν κοντά ΔΗΠΑ και ΑΚΕΛ για στήριξη της υποψηφιότητας Άντρου Κυπριανού, ο Μάριος Καρογιάν φάνηκε εν τέλει ότι είχε άλλα σχέδια.\nΣτις 15:45 άπαντες ετοιμάζονται για την κρίσιμη πρώτη Ολομέλεια. Δύο είναι τα κύρια χαρακτηριστικά. Πρώτον το ρευστό σκηνικό και δεύτερον η έλλειψη εμπιστοσύνης του ενός κόμματος έναντι του άλλου.\nΚαι στην πράξη φάνηκε τελικά ότι ορθά κανένας δεν έπρεπε να εμπιστεύεται κανέναν.\nΕΔΕΙΞΕ ΤΟΝ ΔΡΟΜΟ\nΤις προθέσεις Καρογιάν δεν φαίνεται να τις γνώριζε και τόσο καλά το ΑΚΕΛ, με τον Γιώργο Λουκαΐδη να προσεγγίζει το έδρανο της ΔΗΠΑ μερικά λεπτά πριν την έναρξη της Ολομέλειας και να συνομιλεί χαμηλοφώνως μαζί του.\nΣτην Εζεκία Παπαϊωάννου αντιλήφθηκαν εν μέρη τι συμβαίνει, όταν ο Γιώργος Λουκαΐδης κατέθεσε την πρόταση του ΑΚΕΛ για αλλαγή του τρόπου ψηφοφορίας, ώστε η ψηφοφορία να μην τελειώνει στο όνομα της Αννίτας Δημητρίου.\nΓιώργος Λουκαΐδης - Βουλευτής ΑΚΕΛ\nΝα επανέλθουμε στο παλιό καθεστώς, όπου η ψηφοφορία ξεκινούσε με τον πρόεδρο του μεγαλύτερου κόμματος.\nΤα υπόλοιπα κόμματα διαφώνησαν με την άποψη αυτή, ωστόσο αυτό που φαίνεται να έκανε το ΑΚΕΛ να καταλάβει, ότι μάλλον δεν έχει τελικά μαζί του την ΔΗΠΑ, ήταν η απάντηση Καρογιάν επί της συγκεκριμένης πρότασης.\nΜάριος Κάρογιαν - Πρόεδρος ΔΗ.ΠΑ\nΣε ότι αφορά το θέμα που έχει τεθεί προηγουμένως από τον συνάδελφο τον κύριο Λουκαΐδη, δεν θα συμφωνήσουμε ότι πρέπει να αλλάξει αυτή η διαδικασία.\nΚαι αφού η ΔΗΠΑ άρχισε να δείχνει τον δρόμο της Αννίτας, αυτό που απέμενε ήταν να διαφανεί τι θα πράξει το ΕΛΑΜ, οι ψήφοι του οποίου ήταν απαραίτητες για να συμπληρωθεί ο μαγικός αριθμός 22, που χρειαζόταν στην 2η ψηφοφορία.\nΚαι λίγο πριν αρχίσει η 2η ψηφοφορία, ο Χρίστος Χρίστου, έδειξε τον δρόμο, αποκτώντας τον δικό του ρυθμιστικό ρόλο, χαλώντας έτσι τις όποιες σκέψεις για σύμπραξη στην επόμενη ψηφοφορία από τους υπόλοιπους του κέντρου και της Αριστεράς.\nΗ δική μας υποψηφιότητα θα αποσyρθεί και θα μιλήσουμε στην πορεία της διαδικασίας.\nΠτΔ: Μήνυμα προς τον ίδιο αποτελεί η εκλογή της Αννίτας Δημητρίου\nΠΩΣ ΕΠΕΣΑΝ ΣΤΗΝ… ΠΑΓΙΔΑ\nΣτα πέντε λεπτά που απέμειναν μέχρι την 3η ψηφοφορία, τα κόμματα της Αντιπολίτευσης δεν κατάφεραν να βρουν τον τρόπο να αντιδράσουν.\nΕΔΕΚ και ΔΗΚΟ αντάλλαξαν ψήφους με στόχο την δημιουργία μιας 3ης δυνατής υποψηφιότητας, που θα έφερνε ενδεχομένως και άλλα κόμματα της αντιπολίτευσης κοντά τους στην 3η ψηφοφορία.\nΑπό την άλλη το ΑΚΕΛ, έχοντας την στήριξη μόνο των Οικολόγων, και βλέποντας ότι ΔΗΠΑ και ΕΛΑΜ θα δώσουν τον αριθμό που χρειαζόταν η Αννίτα Δημητρίου, είτε δεν πρόλαβε είτε δεν ήθελε να κάνει κάτι, όπως για παράδειγμα να στηρίξει τον Νικόλα Παπαδόπουλο.\nΑποτέλεσμα, η αντιπολίτευση να μείνει χωρισμένη στα δύο, και η Αννίτα Δημητρίου να γίνει η πρώτη γυναίκα πρόεδρος στην ιστορία της Κυπριακής Βουλής.\nΗ πραγματικότητα είναι ότι μια τέτοια πιθανότητα δεν είχε περάσει ποτέ από το μυαλό μου μέχρι σήμερα.\nΠάντως είχε έτοιμη την ομιλία της, την οποία ανέγνωσε στους 55 συνάδελφους της.\nΑυτό το στοίχημα όλοι και όλες μαζί θα το κερδίσουμε. Σας ευχαριστώ πολύ.\nΠώς αναδείχθηκε η νέα Πρόεδρος της Βουλής, Αννίτα Δημητρίου (ΒΙΝΤΕΟ)\nΗ νεαρή πολιτικός που γίνεται η πρώτη γυναίκα Πρόεδρος της Βουλής - Το οργιώδες παρασκήνιο\n10/06/2021 - 20:26


Ο Γιούρι Γκέλερ προειδοποιεί: Θα σταματήσω το Brexit με… τηλεπάθεια\nΝα σταματήσει το Brexit με… τηλεπάθεια δεσμεύεται ο μάγος Γιούρι Γκέλερ.\nΣυγκεκριμένα, ο Ισραηλινός μάγος, ο οποίος έχει λυγίσει στο παρελθόν κουτάλια και με τον Αλέξη Τσίπρα, έστειλε ανοιχτή επιστολή στην Τερέζα Μέι, λέγοντάς της πως δεν θα την αφήσει να οδηγήσει τον Βρετανικό λαό εκτός Ευρωπαϊκής Ένωσης.\nΛέγοντας στην επιστολή του πως ένιωσε πολύ δυνατά όλη αυτή την ενέργεια των Βρετανών που αντιδρούν στο Brexit, ο Γιούρι Γκέλερ είπε στην Πρωθυπουργό της Βρετανίας πως την αγαπά αλλά δεν θα την αφήσει να κάνει κάτι τέτοιο στην χώρα όπου αγαπήθηκε και έγινε διάσημος για τα μαγικά του.\n«Οσο κι αν σε θαυμάζω, θα σε σταματήσω μέσω τηλεπάθειας από το να κάνεις τέτοιο πράγμα στην Βρετανία και πίστεψε με είναι ικανός να το κάνω. Πριν πάρω αυτό το δραστικό μέτρο όμως σου κάνω έκκληση να σταματήσεις αυτή την διαδικασία όσο ακόμη μπορείς», έγραψε στην επιστολή του ο Γιούρι Γκέλερ.\nΣτο τέλος της επιστολής του, ο Γιούρι Γκέλερ σημειώνει πως πρόβλεψε την νίκη της Τερέζα Μέι, τρία χρόνια πριν εκλεχθεί πρωθυπουργός, ενώ παλιότερα είχε κάνει και σε εκείνη το τέχνασμα με τα κουτάλια.


ΑΘΛΗΤΙΚΟΙ ΨΙΘΥΡΟΙ: 22 Μαϊ 2012\n▼ Μαϊ 22 (117)\nΔάνειο... γιοκ και τώρα τρέχουνε!!\nΕπιστολή Ντέμη με προτάσεις!\nΠαράσημα και κρίματα!\nΗ εξομολόγηση του "Κωστέ"!\nΖήτησε παράταση ο Μέλμπεργκ...!\nRed goals! (BINTEO)\n"Φουλ" για... Μπιλμπάο ο Ερνέστο!!\nAλαφούζος και με... υπογραφή!!\nΤην Τετάρτη το κρίσιμο τετ-α-τετ!\nΑναποφάσιστος δηλώνει ο Κλέιτον!\nΕισιτήρια υπάρχουν αλλά για... γερά πορτοφόλια!!\n"Σκληρή δουλειά και ποιότητα"\nΗ 9η συμφωνία του... Μπέκαμ! (BINTEO)\nSafe sex και... δωρεάν στο EURO!!\n«Χρυσός» ο Γρηγοριάδης!!\n«Ιστορικός», όχι… ιστορία!!\nΜένει Πειραιά ο Μοδέστο!!\nAmber Alert! Μεγαλομέτοχος χάθηκε!!\nΑνανέωσε με Λεβαδειακό ο Κυριακίδης!!\nΑισιόδοξοι στην Κέρκυρα για την αδειοδότηση!!\nΟ "Σβούρας" αντιπρόεδρος!!\n“Να μπούνε δικλείδες ασφαλείας”\nΠράσινο φως από Ταμβακάκη!!\n"Κράζει" την Εθνική Νέων η Ξάνθη!!\nΜανίκας: «Θέλουμε τον κόσμο του Ηρακλή»\nΣτον «αέρα» ο τρίτος τελικός!!\nΑγώνας για τις 150.000… σωτηρίας!!\nΓια πού το ‘βαλες Ζοσέ;\nΑπολογούνται «Δικέφαλοι» και Παναθηναϊκός!!\n«Νίκη και Α’ Εθνική»\nΜε πλάνο… ευρωπαϊκό!!\n«Νέα σελίδα στον Άρη»\nΑκόμη πιο κοντά Λίβερπουλ-Μαρτίνεζ!!\nΣτα «νερατζούρι» ο Παλάσιο!\nΣτον… αέρα η Εθνική!!\nΔεύτερη ευκαιρία θέλει ο Κόουλ!!\nΗ αλήθεια για ΠΑΟ, ΑΕΚ, ΠΑΟΚ, Άρη και λοιπούς προβ...\nΚαι τώρα «τρέχει»\nΜε παρακάλια δεν γίνεται!!\nΕπιμένουν για την κουμπαριά...!\nΔεν πηγαίνουν οι καλύτεροι!!\nΟ Κωστάκης που έγινε Κωστάρα!!\nΤο ...μπορδοροδοκόκκινο της Μπάρτσα!!\nΟπίσθια που σοκάρουν! (ΦΩΤΟ)\n"Ο Άρης θα πάρει άδεια". Εσύ δεν έφευγες;\nΤι έκανε ο άνθρωπος! (ΒΙΝΤΕΟ)\nΔεν είχε ομάδα, είχε καρδιά!!\nΨώνια από Ελλάδα θέλει η Σίβασπορ!!\nΘετική εξέλιξη για Λάκκωμα!!\nΜήπως την κάνει σιγά σιγά;\nΔεν πάει Ινδονησία ο Σέζαρ!!\nΤους θέλει και τους δύο ο Αλέγκρι!\nΣτη... ξενιτιά ο Ζαμπρότα!!\nΣτην πόρτα της εξόδου ο Στάνκοβιτς!!\nΜετράει τις μέρες ο Φάμπρεγας!\n«Χωρίς οπαδούς ο τελικός του Κυπέλλου»\nΡονάλντο: «Σύντομα θα κατακτήσουμε το Champions Le...\nΠαίρνει Περέιρα η Βαλένθια!!\nΤο γράμμα του Ριμπερί στον Αμπιντάλ!!\nΤελειώνει με Φαν Πέρσι!!\nΜιραλάς: «Μόνο τότε θα έφευγα»\nΣτην Ολλανδία η προετοιμασία του ΠΑΟΚ!!\nΠροσφυγή κατέθεσε και ο Πετκάκης!\nΤους έστειλαν για διακοπές!!\nΟδεύει προς άλλες πολιτείες ο Γκασόλ!!\nΒρήκε τον αντι-Βίζε η Βέρντερ!!\nΑνανέωσε μέχρι το 2016 ο Μουρίνιο!!\nΕστέ πανέτοιμοι με Τουρκία!!\nΑνταλλαγή Ντιαρά-Μόντριτς σκέφτεται η Ρεάλ!\n«Κλείνει» στη Γαλατασαράι ο Άλτιντοπ!\nΑπό... συνέντευξη και ο Καπέλο!!\nΚιελίνι: «Θα είμαι έτοιμος»\n«Αντέχω στα δύσκολα»!\nΌχι και από Ντεσάμπ σε Λίβερπουλ!!\nΔυνατά φιλικά για Ολυμπιακό!!\n«Οι σύλλογοι δεν σκέφτηκαν την Εθνική»\nΑΠΟΛΛΩΝ: «Όλα τα λεφτά» με Τσαριτσάνη!\nΔιεθνή σενάρια για Μαλεζά και Σνάουτσνερ!\nΕκλογές στον Ερασιτέχνη τη Δευτέρα!!\nΚαι η Τζένοα θέλει τον Γκατούζο!!\nΚέλι Μπρουκ: Γάλλος επιχειρηματίας της προσέφερε 1...\nΕκτός εθνικής Γερμανίας Νοβίτσκι και Κέιμαν!\nΔίνει... γη και ύδωρ για Φαλκάο η Τσέλσι!!\nEuro 2012: Γκέτσε: «Θα βοηθήσουμε τους παίκτες της...\nΛονδίνο 2012: Ντρογκμπά: «Είναι τόσο γρήγορος ο Μπ...\nΚοντά σε Μπλάνκο ο ΑΠΟΕΛ!\nΣτον Λιονέλ Μέσι το «Χρυσό Παπούτσι»\n«Χάλασε» το MLS για Στίφεν Άιρλαντ!\nΣτο -1 η Άρσεναλ Σαραντί!!\nΕμπλοκή στην αίτηση αδειοδότησης του Άρη - Απέσυρα...\nΣυνάντηση Ματσίνι-Γκαλιάνι στο Μιλάνο\nIδού τα κρίσιμα σημεία της πρότασης\nΣούπερ Λίγκα… next year;\nΕίπε ήδη «αντίο» ο Ντρογκμπά!!\nΝέο συμβόλαιο με Λεβάντε ο Κονέ!!\nΡώτησε για Τιάγκο Σίλβα ο Μαντσίνι!!\nΕπιλέγει Γιουνάιτεντ ο Αζάρ!!\nO Γιάννης Αλαφούζος τόνισε πως οι συζητήσεις με την Εθνική Τράπεζα για το δάνειο "ναυάγησαν" και έκανε λόγο για «πόλεμο» από το περιβάλλον του Ολυμπιακού! Στενεύουν επικίνδυνα τα περιθώρια στον ΠΑΟ για να βρεθούν 5 εκ. ευρώ...\nΓια την ακρίβεια, ο Αλαφούζος παρουσίασε φωτοτυπίες από πρωτοσέλιδα «ερυθρόλευκων» εφημερίδων και μεταξύ άλλων είπε: «Η κατάσταση στη χώρα είναι ρευστή. Το δάνειο από την Εθνική δεν προχωράει. Υπάρχει το πρόβλημα με τα 18.5 δις προς τις τράπεζες που ακόμη δεν έχουν εισρεύσει και έχουμε κολλήσει. Μέσα σε όλα αυτά υπάρχει και πόλεμος εναντίον της ομάδας από συγκεκριμένα πρόσωπα» είπε χαρακτηριστικά προς τα υπόλοιπα μέλη.\nΤο θέμα είναι πως ενώ ο χρόνος πιέζει, όσο ο Αλαφούζος δεν μπορεί να εξασφαλίσει το δάνειο των 5 εκ. ευρώ τόσο σε χειρότερη θέση θα βρίσκεται η ΠΑΕ... Πάντως ο κλοιός σφίγγει, καθώς απαιτούνται μέχρι το τέλος της εβδομάδας 4,2 εκατ. ευρώ συν τους φόρους για να εξασφαλιστεί σε πρώτο πλάνο η αδειοδότηση και να αποφευχθεί ο ευρωπαϊκός αποκλεισμός.\nΔεδομένης της έλλειψης χρόνου και με τις δυσκολίες που παρουσιάζονται για τη σύναψη δανείου, μοναδική λύση φαντάζει να βάλουν το χέρι στην τσέπη οι μέτοχοι της ΠΑΕ...\n«Κάνω ότι μπορώ για να πετύχουμε το καλύτερο» είπε χαρακτηριστικά, ενώ μεταξύ άλλων αναφέρθηκε και στα 2,2 εκατομμύρια που έχει μαζέψει τα οποία όμως δεν φτάνουν ούτε για... ζήτω!\nΜε... κούριερ το πληρεξούσιο!\nΚατά την διάρκεια της συνεδρίασης ο Αλαφούζος δεν είχε στα χέρια του την έγγραφη συμφωνία με τον Γιάννη Βαρδινογιάννη, κάτι που έγινε στο φινάλε του συμβουλίου. Εκείνη την ώρα έφτασε κούριερ και υπογράφηκε το ανέκκλητο πληρεξούσιο. Κάτι που σημαίνει ότι καμία από τις δύο πλευρές δεν μπορεί να πάρει ή να ζητήσει πίσω τις μετοχές. Για να γίνει αυτό θα πρέπει να υπάρχουν έστω και 500.000 ευρώ στα ταμεία ενώ η οριστική μεταβίβαση θα γίνει τον Ιανουάριο.\nΗ συνάντηση Νικολαΐδη-Δημητρέλου ολοκληρώθηκε και ο πρώτος παρέδωσε επιστολή, την οποία θα διαβάσει την Τετάρτη στη Γ.Σ. ο πρόεδρος της ΠΑΕ, για το πώς πρέπει να κινηθεί η ΑΕΚ!\nΟι Νικολαΐδης και Δημητρέλος τα είπαν ξανά την Τρίτη στο γραφείο του πρώτου και αφού ο Ντέμης ενημερώθηκε πλήρως για κάποια οικονομικά στοιχεία από τον πρόεδρο της κιτρινόμαυρης ΠΑΕ, του παρέδωσε επιστολή την οποία θα διαβάσει ο Δημητρέλος στη Γενική Συνέλευση.\nΣε αυτή την επιστολή ο Νικολαΐδης αναφέρει πώς θα πρέπει να κινηθεί από εδώ και πέρα η ΑΕΚ σε μια σειρά θέματα. Οι προτάσεις του Ντέμη, σύμφωνα με πληροφορίες, αναφέρουν μεταξύ άλλων τα ακόλουθα.\n* Πώς θα πρέπει να οργανωθεί η ΠΑΕ ΑΕΚ από εδώ και πέρα.\n* Ποια θα πρέπει να είναι η πολιτική της σε ό,τι αφορά τα εισιτήρια διαρκείας της επόμενης αγωνιστικής περιόδου.\n* Την αξιοποίηση των Τραϊανού Δέλλα και Νίκου Λυμπερόπουλου στο ποδοσφαιρικό τμήμα μετά και τη συζήτηση που είχε ο Ντέμης με τους δύο ποδοσφαιριστές και την οποία αποκάλυψε το gazzetta.gr το βράδυ της Δευτέρας.\n* Τι θα γίνει με την καλοκαιρινή προετοιμασία και με άλλα θέματα που αφορούν το ποδοσφαιρικό τμήμα.\nΗ Τσέλσι κέρδισε το τρόπαιο γιατί άλλαξε προπονητή την κατάλληλη στιγμή και η Μπάγερν το έχασε γιατί δεν μπορούσε να αλλάξει προπονητή πριν από τον τελικό του Τσάμπιονς Λιγκ, από σεβασμό στο σπορ και στην ιστορία του πολύ αγαπητού στο Μόναχο Γιούπ Χάινκες. Γράφει ο Αντώνης Καρπετόπουλος\nΑκούγεται κάπως κυνικό, αλλά η διοργάνωση κρίθηκε κυρίως από διοικητικές επιλογές: ο Αμπράμοβιτς δεν λυπήθηκε να πληρώσει στον Βίλας-Μπόας το ακριβότερο «διαζύγιο» στην ιστορία του ευρωπαϊκού ποδοσφαίρου, ενώ το κονκλάβιο της Μπάγερν κράτησε τον Χάινκες μετά τον εξευτελισμό από την Ντόρτμουντ στον τελικό του Κυπέλλου Γερμανίας, ελπίζοντας ότι οι μεγάλοι παίκτες της ομάδας θα πάρουν τον τελικό μόνοι τους. Μόνο που αυτοί (Ρόμπεν, Ριμπερί, Γκόμεζ, κ.λπ.) δεν έχουν ξανακερδίσει κάτι τόσο σημαντικό.\nΟ Ντι Ματέο είχε τη δυνατότητα να προετοιμάσει το ματς όπως ήθελε: αμφιβάλλω αν ο Χάινκες είχε την ίδια ακριβώς δυνατότητα. Ο Ιταλός έφτασε στον τελικό με τα παράσημα του αποκλεισμού τής Μπαρτσελόνα και το Κύπελλο Αγγλίας στα χέρια. Ο Χάινκες παρουσιάστηκε κουβαλώντας ως κρίματα την απώλεια του πρωταθλήματος και τον διασυρμό στον τελικό του Κυπέλλου: αυτά καθόρισαν εν τέλει το ματς.\nΟ Ντι Ματέο έκανε μια επιλογή που θύμισε το ποδόσφαιρο προηγούμενων δεκαετιών. Για να περιορίσει τους χώρους στο πλάι και κυρίως για να ελέγξει τις κινήσεις του Ρόμπεν, πήρε ένα μέτριο ακραίο μπακ, τον Μπερτράν, και τον χρησιμοποίησε τυπικά σαν αριστερό χαφ-εξτρέμ, πρακτικά όμως ως βεντούζα του καλού Λαμ. Ο Μπερτράν, κυνηγώντας τον ακραίο αμυντικό της Μπάγερν τον έβγαλε για πολλή ώρα (σε όλο το πρώτο ημίχρονο ειδικά) από το παιχνίδι: χωρίς κάποιον να κάνει overlap, ο Ρόμπεν είχε ως επιλογή μόνο να συγκλίνει με αποτέλεσμα να πέφτει ή στον αλάνθαστο Ομπι Μίκελ ή στα στόπερ της Τσέλσι. Είναι αυτό μια μεγαλειώδης προπονητική επιλογή; Οχι δα! Κυρίως γιατί αρκούσε η κίνηση του Μέλερ χωρίς την μπάλα ή οι μετατοπίσεις του Ριμπερί και του ίδιου του Ρόμπεν, για να φτιάχνει η Μπάγερν φάσεις. Το χειρότερο για την Τσέλσι είναι ότι παίζοντας με έναν παίκτη λιγότερο δεν απείλησε σχεδόν ποτέ!\nΓιατί άντεξε η Τσέλσι; Πρώτον είχε αρκετή τύχη, δεύτερον η μοίρα είχε αποφασίσει ο Ντρογκμπά και ο Τσεχ να βγουν πρωταθλητές Ευρώπης και τρίτον γιατί ο Χάινκες δεν έφτιαξε την ενδεκάδα που ήθελε, αλλά υποχρεώθηκε να βάλει στο γήπεδο αυτούς που ο κόσμος (και μάλλον και η διοίκηση) απαιτούσε. Ολοι ζητούσαν επιτακτικά τα τρία Γερμανάκια στη μεσαία γραμμή, δηλαδή τον Σβαϊνστάιγκερ, τον Κρος και τον Μέλερ. Ο Χάινκες ήθελε απλά τον Πράνιτς, αντί του πολύτιμου απόντος Γκουστάβο -άλλωστε και τους τρεις αυτούς μαζί ελάχιστα τους χρησιμοποίησε φέτος. Οι τρεις μικροί τα έδωσαν όλα, όμως ο προπονητής τους την ομάδα δεν την πίστευε: η αλλαγή του Μέλερ, ακριβώς μετά το 1-0, είναι το απόλυτο σημάδι της ανασφάλειάς του. Εκ των υστέρων λέω ότι, αν και όντως είχε δει σωστά τον κίνδυνο στις στημένες φάσεις (και γι' αυτό χρειάζονταν τον Βαν Μπούιτεν), θα ήταν προτιμότερο να βγει ο εκτός κλίματος Γκόμεζ: ο Μέλερ θα ήταν σαφώς χρησιμότερος στο απαραίτητο κράτημα της μπάλας στο τέλος. Ομως μια τέτοια κίνηση θα την έκανε όποιος την ομάδα τη σχεδίαζε με τον Μέλερ κι όχι ο Χάινκες που τον Μέλερ τον χρησιμοποίησε γιατί του το ζητούσαν όλοι οι άλλοι! Είναι εύκολο να φτιάξεις την ομάδα που θέλουν οι άλλοι: είναι όμως πολύ δύσκολο να τη διαχειριστείς.\nΟσο το ματς πλησίαζε στο τέλος, καταλάβαινες τη διαφορά των δύο. Ο Ντι Ματέο χρησιμοποίησε τον Τόρες με έναν τρόπο που για τον ίδιο τον Ισπανό είναι προσβλητικός, αλλά αυτός ανταποκρίθηκε παίζοντας για την ομάδα. Ο Χάινκες έκανε μια δεύτερη αναγκαστική αλλαγή χρησιμοποιώντας τον Ολιτς, αλλά χωρίς να μεταβάλει το σχήμα σε 4-4-2, όπως θα ήταν λογικό: ο κεφάτος Κροάτης χάθηκε κάπου στο πλάι. Η Μπάγερν έπαιξε καλύτερα, έχασε αρκετές ευκαιρίες, έκανε πολλά. Η Τσέλσι έκανε λίγα, αλλά ήταν ψυχωμένη. Η Μπάγερν είχε έναν κανονικό προπονητή, που όμως δεν φάνηκε να πιστεύει σε αυτή. Η Τσέλσι έναν πανέξυπνο πρώην ποδοσφαιριστή που γνωρίζει ότι οι παίκτες το πρώτο που θέλουν από αυτόν που κάθεται στον πάγκο είναι να μην τους εκθέτει…\nO ΠΑΟΚ ήταν ο μεγάλος χαμένος των πλέι οφ. Ο ΠΑΟΚ έφτασε να είναι πρώτος στο τέλος των τριών πρώτων αγωνιστικών, καλύπτοντας 4 βαθμούς διαφοράς από τον Παναθηναϊκό, αλλά κάπου εκεί φρέναρε για έναν απλούστατο λόγο: αντί να παίξει για να κερδίσει, στα δυο ματς με την ΑΕΚ και τους «πράσινους» στο ΟΑΚΑ, έπαιξε για την ισοπαλία που θα του έδινε το δικαίωμα να κρατήσει τη διαφορά από τους διώκτες του. Αυτή η επιλογή είχε ως αποτέλεσμα δύο άσχημα ματς στο ΟΑΚΑ -το ακριβώς αντίθετο είχε συμβεί στα ματς της κανονικής περιόδου με τους ίδιους αντιπάλους στο ίδιο γήπεδο! Ο ΠΑΟΚ αδικήθηκε από τη διαιτησία, αλλά αδίκησε και τον εαυτό του. Οι τρεις ήττες του ήταν αποτέλεσμα μιας κακής νοοτροπίας κι αυτό το καταλάβαινες από τον τρόπο που αγωνίστηκε: και στα τρία ματς του δεύτερου γύρου προσπάθησε να παίξει από τη στιγμή που βρέθηκε να χάνει.\nΟ ΠΑΟ πήρε την πρωτιά που του άξιζε με βάση τα όσα έκανε στην κανονική διάρκεια: ήταν χειρότερος του Ολυμπιακού, αλλά καλύτερος από όλους τους άλλους. Οσο για τα σφυρίγματα που πήρε, δεν ήταν παρά «σφυρίγματα έδρας», πταίσματα στα οποία φαίνεται ότι ο διαιτητής δίνει υπέρ του γηπεδούχου την όποια αμφιβολία του. Η ΑΕΚ έκανε καλά το δικό της κομμάτι και πλήρωσε στο τέλος τη φθορά των τραυματισμών και των καρτών.\nΠου θα έδινα το άριστα; Στον Ατρόμητο. Παρά την απογοήτευση από την ήττα στον τελικό του Κυπέλλου και μολονότι ο Μήτρογλου ήταν κουρασμένος και ο Τάτος απών, ο Ατρόμητος «χτύπησε» όλα τα ματς κι έκανε βαθμούς με όλους. Η νίκη στην Τούμπα ήταν το επικό τέλος μιας υπέροχης χρονιάς.\n➜Μετά την περσινή επίδειξη της Μπαρτσελόνα, ο φετινός τελικός του Τσάμπιονς Λιγκ επανέφερε το ποδόσφαιρο στα μέτρα που το έχουμε συνηθίσει: είδαμε ύστερα από αρκετό καιρό ένα ματς που δεν είχε μεγάλα τακτικά μυστικά, αλλά σημαντικές αγωνιστικές λεπτομέρειες -έτσι ήταν οι τελικοί παλιά. Η Τσέλσι κέρδισε αντέχοντας την πίεση της Μπάγερν στο «Αλιανζ Αρίνα»: το έκανε με ένα προσεκτικό κατενάτσιο, παίζοντας ένα ποδόσφαιρο απλό, που όμως για να είναι αποτελεσματικό, χρειάζεται πολλή καρδιά και πολύ αλτρουισμό. Οι γερόλυκοι της Τσέλσι αυτά τα βρήκαν όταν έδιωξαν τον Βίλας-Μπόας. Η Μπάγερν από τη μεριά της πλήρωσε τα άγχη της.\n➜Οι ζυμώσεις στα εσωκομματικά της ΑΕΚ καλά κρατούν. Δύο πρώην πρόεδροι της ΑΕΚ συναντήθηκαν πρόσφατα. Ο ένας είχε (και πάλι) ένα σχέδιο για τη σωτηρία της ομάδας -χωρίς λαϊκές βάσεις, Κινέζους, Αραβες και πρίγκιπες. Ο άλλος, του οποίου τα σχέδια όλοι θέλουν να μάθουν, τον άκουγε προσεκτικά. Οι δύο άντρες συμφώνησαν να τα ξαναπούν σύντομα -είχαν άλλωστε επιθυμήσει ο ένας τον άλλο. (Δεν αναφέρομαι στα πρόσφατα ραντεβού του Δημητρέλου με τον Αδαμίδη: αυτοί οι δυο μιλάνε συνέχεια…)\nΤα... εσώψυχά του για τις δυσκολίες που αντιμετώπισε από τη μέρα που ανέλαβε την ΑΕΚ έβγαλε ο Νίκος Κωστένογλου σε δηλώσεις του στον NOVA Σπορ FM.\nΑφού άφησε αιχμές, λοιπόν, για την κριτική που του ασκήθηκε, μίλησε για προβλήματα που σε άλλη ΑΕΚ θα είχαν σημάνει την αποχώρηση αυτών που τα προκάλεσαν και τα οποία απαίτησαν να βάλει το συμφέρον της ομάδας πάνω από το «εγώ» του.\nΤόνισε, δε, ότι η ΑΕΚ «είναι θρησκεία και ιδέα» και ευχήθηκε να βρεθεί μια διοικητική λύση που θα το επιβεβαιώσει για μια ακόμα φορά.\nΑναλυτικά όσα είπε ο Κωστένογλου\nΓια το αν είναι ευχαριστημένος από την κατάληξη της χρονιάς: «Ήταν μεγάλη επιτυχία για την ομάδα το ότι πήρε το καλό εισιτήριο για το Europa League. Ξεπέρασε τις δυνατότητες της και κατάφερε μέχρι το τελευταίο παιχνίδι να παίξει τον στόχο του Champions League. Νομίζω ότι ξεπέρασε κάθε προσδοκία η εικόνα και η κατάληξη. Αυτή την αίσθηση έχω εγώ ως προπονητής της ομάδας και νομίζω ότι την ασπάζεται και πολύς ακόμα κόσμος».\nΓια την κριτική που δέχθηκε: «Θέλω καταρχάς να ευχαριστήσω τον κόσμο για τη συμπαράστασή του. Παρόλο που είναι μεγαλύτερος σε αριθμό απ’ αυτόν που ερχόταν στο γήπεδο, καταλαβαίνω τη στεναχώρια του για την κατάσταση στη χώρα και στην ομάδα. Από ‘κει και πέρα, ήταν πολύ σημαντική η συμβολή των παικτών, που κατάφεραν να συνυπάρξουν με το τεχνικό επιτελείο και να ανταπεξέλθουμε όλοι μαζί στις υποχρεώσεις μας.\nΚαι πιστεύω ότι και οι ρεπόρτερ που καλύπτουν τα θέματα της ΑΕΚ είχαν καλή στάση και στήριξαν την προσπάθεια. Εκτός από μια κατευθυνόμενη πλευρά, που φέρει μάλιστα και το όνομα του συλλόγου και συνεχώς αλλοιώνει τα πράγματα και μεταφέρει αναλήθειες».\nΓια τις αποφάσεις του στο ματς με τον Παναθηναϊκό: «Στο ξεκίνημα του ματς είχαμε το πρώτο αρνητικό με τον τραυματισμό του Λεονάρντο. Έπρεπε να πάρω μια γρήγορη απόφαση. Βάσει της εικόνας του Κλωναρίδη (που έπαιζε αμυντικό χαφ μέχρι να έρθω και έκλαιγε μετά τη Στουρμ γιατί του καταλογίστηκαν ευθύνες) δεν μπορούσα να τον χρησιμοποιήσω άμεσα. Εμείς ήμασταν, εξάλλου, που τον κάναμε ενεργό στέλεχος της ομάδας και φτάσαμε να περιμένουμε πολλά από εκείνον.\nΔεν ήταν, λοιπόν, θέμα η φυσική του κατάσταση, αλλά το ότι στο παιχνίδι με τον Ατρόμητο έπαθε θλάση στα πλευρά. Την προπαραμονή έτρεχε χωρίς μπάλα και πονούσε. Το ότι τον ενέταξα στην αποστολή παραβίασε τον κώδικα του ότι δεν πρέπει να συμπεριλαμβάνεται παίκτης που δεν είναι απολύτως έτοιμος. Τον πήρα στην αποστολή, μήπως και τον χρειαστούμε και παίξει 15 λεπτά στο τέλος. Άρα δεν μπορούσα να τον βάλω από νωρίς.\nΜετά υπήρξε ο τραυματισμός του Μανωλά. Από τη στιγμή που λέει ότι πονάει ο παίκτης, είναι σεβαστό και πρέπει να γίνει αλλαγή. Επειδή ήταν σε εκείνο το λεπτό, αποφάσισα να ρισκάρω, γιατί η συμμετοχή του Μπουγαΐδη ήταν δύσκολη. Κι αυτό γιατί είναι μια ιδιαίτερη περίπτωση και θεωρώ ότι πρέπει να ξεκινάει και να είναι συγκεντρωμένος από την αρχή για να βοηθήσει.\nΈβαλα έτσι τον Μάκο στόπερ και αποφάσισα να μπει ένας που θα πάει στο κέντρο. Δεν είχαμε καμία τέτοια επιλογή στον πάγκο, υπήρχε το θετικό δείγμα του Φούντα και αποφάσισα να τον βάλω, σκεπτόμενος ότι θα γίνει πιο επιθετική η ομάδα, με τον Μάκο καλύτερο χειριστή της μπάλας να ξεκινά επιθέσεις από τα στόπερ. Δεχθήκαμε, όμως, το γκολ και έπρεπε να αλλάξω τα πράγματα. Υπάρχει παραπληροφόρηση και κατευθυνόμενη κατάσταση σε μερικά ΜΜΕ και γι’ αυτό ήθελα να ξέρει ο κόσμος την αλήθεια και για τις δυο περιπτώσεις.\nΕξάλλου, υπάρχει και η περίπτωση του Δέλλα, όπου έγινε η ίδια κριτική. Στο ματς με τον ΠΑΟΚ εγώ ήμουν που πήρα την ευθύνη να παίξει για να χαιρετήσει με ωραίο τρόπο. Πριν το ματς με τον Παναθηναϊκό, όμως, είχαμε μια συζήτηση όπου μου είπε ότι δεν είναι έτοιμος και να πάρω κάποιον άλλο. Αυτή είναι η αλήθεια για όλες τις αποφάσεις μου κατά τη διάρκεια του παιχνιδιού».\nΓια τα προβλήματα που αντιμετώπισε στην ΑΕΚ: «Θέλω να ξεκαθαρίσω ότι είναι συνολική η προσπάθεια που έγινε. Τις επιτυχίες τις μοιράζονται όλοι, οι αποτυχίες καταλογίζονται στον προπονητή. Είναι άτυπος νόμος του ποδοσφαίρου και τον αποδέχομαι. Όταν ήρθα, βρήκα μια ομάδα που δεν είχε προσανατολισμό και υγιείς σχέσεις μεταξύ των παικτών. Αυτή η κατάσταση έφερνε τους παίκτες σε μια απόγνωση.\nΔημιουργούνταν προβλήματα που διογκώθηκαν στη συνέχεια. Υπήρξε και το θέμα με τα παπούτσια για το οποίο χλευάστηκα, αλλά δικαιώθηκα έπειτα. Υπήρξαν κι άλλες περιπτώσεις εντάσεων, όπου ενήργησα και με το συναίσθημα, αλλά και τη σκέψη ότι οι αποφάσεις μου πρέπει να είναι και επαγγελματικές, αλλά και να διασφαλίσουν τα συμφέροντα της ομάδας.\nΤους 3 πρώτους μήνες καταφέραμε να σταθούμε στα πόδια μας παρά τα προβλήματα και το δύσκολο πρόγραμμα στην αρχή. Ήδη από το παιχνίδι με τον Άρη ο Κωστένογλου έπαιζε το κεφάλι του. Τώρα μπορώ να το πω. Ήταν δραματικές μέρες. Δυο παίκτες έκαναν προσφυγή, ένας πληρώθηκε και δημιουργήθηκε μεγάλο πρόβλημα στα αποδυτήρια, ένας άλλος με χαιρέτησε και μετά γύρισε. Είχαμε πολλά τέτοια προβλήματα που καταφέραμε να τα εκμηδενίσουμε και να πορευτούμε. Ήθελα από την αρχή οποιοδήποτε αρνητική εικόνα να τη χρεώνομαι εγώ και όλα τα καλά να αφορούν τους παίκτες. Αυτό θέλω να κρατήσω και τώρα. Ότι υπήρχαν, όμως, τριγμοί και αλλοπρόσαλλες καταστάσεις, αυτό είναι δεδομένο.\nΚάποιο χρησιμοποιούν ως επιχείρημα ότι κι άλλες ομάδες έχουν οικονομικά προβλήματα. Στην ΑΕΚ, όμως, υπάρχουν χρέη από πέρυσι. Τα προβλήματα με τις πληρωμές είχαν ξεκινήσει από τον Μάρτιο. Οι παίκτες ήταν ήδη αγανακτισμένοι, αφού είχαν λάβει υποσχέσεις που δεν τηρούνταν. Ήταν ένα ποτάμι ήδη έτοιμο να ξεχειλίσει. Μετά τον κ. Αδαμίδη -που δεν είναι δική μου δουλειά να κρίνω το έργο του- ήρθαν οι κ.κ. Δημητρέλος και Μπόβαλης. Εκείνοι κατέβαλλαν μεγάλες προσπάθειες να βρουν διοικητικές λύσεις, αλλά δεν μπορούν να βοηθήσουν ποδοσφαιρικά. Έπρεπε, λοιπόν, ενίοτε να λειτουργώ και ως πρόεδρος στα αποδυτήρια. Όταν μπλέκεσαι και σε άλλα μονοπάτια, είναι ευκολότερο να κάνεις λάθη.\nΘέλω να υπενθυμίσω ότι το ρόστερ που παρέλαβα ήθελε προσθήκες. Είχα θέσει ως όρο, όμως, ότι δεν θα πάρουμε κανέναν, αν δεν πληρωθούν οι υπάρχοντες. Είχαμε την ατυχία με τον Γκούντγιονσεν, έφυγε ο Γκέντσογλου και αποχώρησε ο Κάλα. Δεν είχαμε στόπερ και ο Δέλλας αντιμετώπιζε προβλήματα τραυματισμών. Συν την απώλεια του Μπερνς, αποδυναμώθηκε το ρόστερ. Μόνο ο Δέλλας να έπαιζε στα πλέι-οφ, ίσως ήμασταν πρώτοι. Πρέπει να γνωρίζουμε τι έχει γίνει σε όλη την πορεία».\nΓια τη χρησιμοποίηση των νέων παικτών: «Ήταν παράπονο της ομάδας ότι δεν έχουν χρησιμοποιηθεί οι νεαροί. Αξιολογώντας τους γρήγορα, ήθελα να δω ποιος μπορεί να βοηθήσει. Επέμεναν ότι ο Κλωναρίδης είναι αμυντικό χαφ. Με δυσκόλεψε αυτό, γιατί έβλεπα δυνατότητες στον παίκτη, αλλά σε άλλη θέση. Τελικά δικαιώθηκα. Αποδείχθηκε ότι μπορεί να γίνει σημαντικό περιουσιακό στοιχείο της ομάδα, αλλά δεν έχει ακόμα το ποδοσφαιρικό υπόβαθρο για να γίνει αναντικατάστατος.\nΈνα άλλο παιδί που αναδείξαμε ήταν ο Φούντας. Η εικόνα του στην Τούμπα με ώθησε να τον βάλω και στα άλλα δυο ματς. Δεν είναι έτοιμος ποδοσφαιριστής, αλλά του ανοίξαμε την πόρτα. Ο Μπουγαΐδης ήθελε επίσης ειδική μεταχείριση. Προερχόταν από τραυματισμό, είχε κι άλλα προβλήματα. Ήξερα ότι θα έκανε κάποια λάθη, αλλά του δόθηκαν παραπάνω ευθύνες, δεν έφταιγε εκείνος.\nΘα ήταν λάθος να πιστέψουμε ότι αυτά τα παιδιά θα γίνουν του χρόνου βασικοί. Χρειάζονται ειδικό πρόγραμμα μεταχείρισης όπως φέτος. Θα παίξει ρόλο το πώς θα τους διαχειριστεί ο προπονητής που θα βρίσκεται στον πάγκο. Είναι και ο Τσίτας και ο Εγγλέζου. Μετά από 2-3 μήνες δεν ξέρω που θα βρίσκομαι, αλλά θα λέω το ίδιο γι’ αυτά τα παιδιά και τον τρόπο που πρέπει να ενταχθούν στην ομάδα».\nΓια το αν υπάρχουν κι άλλοι νέοι που μπορούν να αξιοποιηθούν: «Πέρα από τις δικές μας, έχω κάνει προπονήσεις με τις ομάδες Κ-17 και Κ-20 και είχα συνεργασία με τους προπονητές για να έχω εμπεριστατωμένη άποψη. Άμεσα δεν υπάρχει κάποιος να μπει στην πρώτη ομάδα. Υπάρχουν ορισμένοι που μπορούν να προωθηθούν, ίσως και αναγκαστικά λόγω των συνθηκών. Πρέπει να γίνει, όμως, σωστά η προώθησή τους, αλλιώς τα αποτελέσματα μπορεί να είναι δραματικά».\nΓια το αν βλέπει λύση στα προβλήματα της ΑΕΚ: «Είμαι αισιόδοξος από τη φύση μου. Θα πρέπει, όμως, να είμαστε ρεαλιστές και αντικειμενικοί. Είναι μεγάλο το άνοιγμα και οι δυσκολίες. Υπάρχει ο σκόπελος της Εφορίας και το ότι δεν υπάρχει κυβέρνηση που να επιτρέπει διακανονισμούς για να μείνει ζωντανή η ΑΕΚ και άλλες ομάδες. Στην ΑΕΚ τα πράγματα είναι πάρα πολύ δύσκολα και υπάρχουν μόνο δυο λύσεις:\nΉ ένας άνθρωπος με μεγάλη οικονομική επιφάνεια, που θα αναλάβει και πρόεδρος (μόνο ο Μελισσανίδης είναι τέτοιος εντός ΑΕΚ) ή ένας άνθρωπος που να γνωρίζει από ποδόσφαιρο και να συγυρίσει έστω και χωρίς μεγάλη οικονομική επιφάνεια. Τέτοιος είναι ο Ντέμης. Όπως και να ‘χει, αυτός που θα βγει μπροστά και θα πάρει την ευθύνη με αυτά τα προβλήματα που υπάρχουν, θα είναι άξιος συγχαρητηρίων.\nΟι νόμοι εφαρμόζονται πλέον και είναι αναγκαία η εναρμόνιση με την ΟΥΕΦΑ. Δεν μπορώ να κατηγορήσω τους ανθρώπους που έβαλαν και έχασαν μεγάλα ποσά. Εύχομαι, όμως, να βρεθεί ένας άνθρωπος να αναλάβει. Η ΑΕΚ είναι ιδέα, είναι θρησκεία και δεν πεθαίνει. Εύχομαι να βρεθεί μια λύση για να αποδειχθεί ξανά αυτό».\nΓια τα εσωτερικά προβλήματα: «Διαβάζω ότι υπάρχουν διάφορες απόψεις και εντός της ομάδας για το αν θα είμαι προπονητής. Αν θα υπάρχει ο Κωστένογλου ή όχι του χρόνου στην ΑΕΚ, αυτό θα το αποφασίσει εκείνος που θα έρθει στη διοίκηση. Έχω αποσιωπήσει πολλά πράγματα αυτούς τους μήνες. Έτσι είναι ο χαρακτήρας μου και πιστεύω ότι “τα εν οίκω μη εν δήμω”. Είναι όμως, άσχημο να βάλλεται ο προπονητής και να βγαίνει προς τα έξω ότι ο Βάργκας, ας πούμε, θέτει ως όρο το ποιος θα είναι προπονητής για το αν θα μείνει.\nΌ,τι έχει συμβεί, το κρατάω μέσα μου. Αν έγιναν διοικητικά λάθη από τον Αδαμίδη ή τον οποιονδήποτε άλλο, δεν είμαι αυτός που θα το κρίνει. Δεν είμαι, όμως, αχάριστος και δεν πετάω λάσπη. Απέκρυψα προβλήματα και όταν συνέβησαν, τα κατέθεσα ενώπιον των ανθρώπων που είχαν την ευθύνη».\nΣτη σημερινή επαφή που είχαν οι άνθρωποι του Ολυμπιακού με τον Όλοφ Μέλμπεργκ για το θέμα της ανανέωσης του ή όχι του συμβολαίου του, ο Σουηδός αμυντικός ζήτησε διορία ολίγων ημερών για να δώσει την απάντησή του...\nΑπό πλευράς «ερυθρολεύκων» η πρόταση που έγινε στον 34χρονο άσο χαρακτηρίζεται εξαιρετική, αλλά μένει να φανεί ποια θα είναι η απάντηση του ποδοσφαιριστή.\nΠερίπου τα ίδια ισχύουν και για τον Αριέλ Ιμπαγάσα. Παρά την αισιοδοξία που υπάρχει στις τάξεις της διοίκησης πως αμφότεροι θα πουν το «ναι», δεν μπορεί να γίνει ασφαλής πρόβλεψη για την παραμονή τους ή όχι στην ομάδα.\nΜπορεί η σεζόν να ήταν πλήρως αποτυχημένη για τη Λίβερπουλ, αλλά εσείς μπορείτε να απολαύσετε τα 10 καλύτερα φετινά γκολ των "ρεντς"!\nΣύμφωνα με αναφορές του ισπανικού Τύπου ο μέχρι πρότινος προπονητής του Ολυμπιακού Ερνέστο Βαλβέρδε είναι ο πρώτος υποψήφιος να διαδεχθεί τον Μαρτσέλο Μπιέλσα στο τιμόνι της Αθλέτικ Μπιλμπάο.\nΜε βάση την «elconfidencial», που κάνει λόγο για πηγές της, ο Ερνέστο Βαλβέρδε είναι πρώτος υποψήφιος να αναλάβει την τεχνική ηγεσία των φιναλίστ του Europa League.\nΗ σιωπή του Μαρσέλο Μπιέλσα, αλλά και του συλλόγου, στην προοπτική ανανέωσης της συνεργασίας τους, λίγες μέρες, πριν τον τελικό του κυπέλλου με την Μπαρτσελόνα, δείχνει πολλά.\nΜε βάση το συγκεκριμένο δημοσίευμα, ο Ερνέστο Βαλβέρδε αναμένετια να διαδεχθεί στο τιμόνι των Βάσκων τον Μαρτσέλο Μπιέλσα με την λήξη της σεζόν, από την στιγμή, όπου έχει εξαιρετική σχέση με τον πρόεδρο της Αθλέτικ Ουρούτια.\nΣτα χέρια του ''Σωματείου Φίλων Παναθηναϊκού" πέρασε το 54,7% της ΠΑΕ Παναθηναϊκός, καθώς έγινε η μεταβίβαση των μετοχών, ενώ επετεύχθη συμφωνία για ΓΗΠΕΛ και Παιανία!\nΟ επικεφαλής του "Σωματείου" λοιπόν ενημέρωσε το Δ.Σ. ότι ο Γιάννης Βαρδινογιάννης υπέγραψε το έγγραφο για τη μεταβίβαση των μετοχών, ενώ παράλληλα ανέλαβε πλήρως και εγγράφως τις όποιες υποχρεώσεις προκύψουν από την ΓΗΠΕΛ.\nΤέλος, ο Τζίγγερ παραχωρεί στην ΠΑΕ την Παιανία για έναν χρόνο δίχως κάποιο οικονομικό αντάλλαγμα!\nΜε την ολοκλήρωση του διοικητικού συμβουλίου, το οποίο διήρκεσε περίπου 2 ώρες και 20 λεπτά, ο πρόεδρος της ΠΑΕ Παναθηναϊκός, Δημήτρης Γόντικας μίλησε στους εκπροσώπους του Τύπου αποκαλύπτοντας πως έπεσαν υπογραφές ανάμεσα στον Γιάννη Βαρδινογιάννη και τον Γιάννη Αλαφούζο.\nΑναλυτικά οι δηλώσεις του Γόντικα έχουν ως εξής:\n«Η είδηση της ημέρας είναι πως υπεγράφη η συμφωνία μεταβίβασης μετοχών που υπάρχει όρος και για την ΓΗΠΕΛ. Υπάρχει και μια συμφωνία για την παραχώρηση της Παιανίας χωρίς χρέωση στον Παναθηναϊκό. Δεν έχει τελειώσει η υπόθεση της αδειοδότησης. Κάπου εκεί θα σταματήσω εγώ. Η προσπάθεια συνεχίζεται», ήταν το σχόλιο του προέδρου των «πρασίνων».\nΟριστικοποιήθηκε πριν από λίγο, ότι το ραντεβού μεταξύ ΠΑΕ ΠΑΟΚ και Λάζλο Μπόλονι, θα πραγματοποιηθεί αύριο το πρωί. Εδώ και ημέρες οι δύο πλευρές είχαν συνεννοηθεί ότι την Τρίτη μετά το τέλος των αγώνων, θα έκαναν μία συνάντηση εφ’ όλης της ύλης για να συζητήσουν ότι αφορά το ποδοσφαιρικό τμήμα.\nΕίναι ξεκάθαρο όμως ότι σε αυτό το ραντεβού θα τεθεί και το ζήτημα της μεταξύ τους συνεργασίας. Είναι βέβαιο ότι μέσα από αυτή την σημαντικότατη συζήτηση θα φανεί αν ο Ρουμάνος συνεχίσει και βέβαια θα φανεί κάτω από ποιες συνθήκες αυτό θα γίνει.\nΜην ξεχνάμε ότι μεταξύ ΠΑΟΚ και Μπόλονι πέρα από το συμβόλαιο ενός ετούς που ακολουθεί, υπάρχει και η αμοιβαία ρήτρα αποδέσμευσης. Αυτό σημαίνει ότι όποια πλευρά θα έχει την ευθύνη για μία πιθανή λύση συνεργασίας, θα πρέπει να καταβάλει στην άλλη, 200 χιλιάδες ευρώ...\nΑπό εκεί και πέρα αξίζει να σημειωθεί ότι η ΠΑΕ ΠΑΟΚ βιάζεται να ξεκαθαρίσει το θέμα προπονητή και αυτό θα επιδιώξει να κάνει μέσα σε σύντομο χρονικό διάστημα έτσι ώστε να ξεκινήσει ο αγωνιστικός προγραμματισμός.\nΟ Σίλβα Κλέιτον, το συμβόλαιο του οποίου λήγει το προσεχές καλοκαίρι, σε δηλώσεις του στον "NOVA Σπορ FM" αναγνωρίζει τις δυσκολίες που υπάρχουν αυτήν την εποχή στον Παναθηναϊκό, θεωρεί όμως, πως η διοικητική προσπάθεια που γίνεται το τελευταίο διάστημα μπορεί να αποδώσει καρπούς.\nΓια το πώς αξιολογεί τη χρονιά που πέρασε για το «τριφύλλι»:\n«Μας αφήνει μια πίκρα το γεγονός πως μείναμε νωρίς εκτός Ευρώπης. Δεν ήταν από τις καλύτερες χρονιές του Παναθηναϊκού, αλλά εύχομαι μια τόσο μεγάλη ομάδα να ξαναβρεί το δρόμο της δόξας. Μέχρι 5-6 αγωνιστικές πριν το τέλος ήμασταν 5 βαθμούς μπροστά και είχαμε το πάνω χέρι για το πρωτάθλημα. Όμως στα τρία πιο σημαντικά παιχνίδια δεν νικήσαμε και μείναμε πίσω. Ο Ολυμπιακός πέρασε πρώτος και πήρε τον τίτλο».\nΓια το αν έχει πάρει αποφάσεις για το μέλλον του:\n«Δεν έχω αποφασίσει τίποτα για το επόμενο βήμα της καριέρας μου. Θα το σκεφτώ καλά πριν πάρω κάποια απόφαση. Η ζωή συνεχίζεται. Θα ήθελα όσο πιο γρήγορα γίνεται να δω τι θα κάνω για να ηρεμήσω και να κάνω κι εγώ τις διακοπές μου. Όλοι γνωρίζουμε πως ο Παναθηναϊκός περνάει μια δύσκολη περίοδο και δεν ξέρω ποια θα είναι η εξέλιξη στην ομάδα. Πιστεύω πως οι άνθρωποι που μπήκαν τώρα είναι σοβαροί και θέλουν το καλό του συλλόγου και θα προσπαθήσουν μέχρι το τέλος για αυτόν».\n«Στο μοντέρνο ποδόσφαιρο πρέπει αν μπορείς να προσαρμοστείς σε πολλές θέσεις και να μπερδεύεις και τον αντίπαλο. Εμένα μου αρέσει να παίζω πίσω από τον σέντερ φορ ή τους δύο επιθετικούς».\nΓια τους πανηγυρισμούς που… λάνσαρε με τους συμπαίκτες του μετά από γκολ:\n«Όταν υπάρχει θετικό κλίμα είναι όλα εύκολα. Είναι καλά και τα παιδιά στην ομάδα και έμπαιναν στο πνεύμα. Δεν νομίζω πως κάναμε κακό σε κανέναν με τους χορούς μας».\nΕπιπλέον εισιτήρια για τους Έλληνες φιλάθλους για τα παιχνίδια του 1ου ομίλου του EURO 2012 εξασφάλισε η ΕΠΟ, όπως έκανε γνωστό με ανακοίνωσή της. Τα εισιτήρια αφορούν τα παιχνίδια είναι με την Πολωνία, την Τσεχία και την Ρωσία και κοστίζουν 140 ευρώ για το πρώτο ματς και 70 ευρώ για τους αγώνες με Τσεχία και Ρωσία.\n"Η Ελληνική Ποδοσφαιρική Ομοσπονδία ανακοινώνει προς τους Έλληνες φιλάθλους πως εξασφάλισε ένα επιπλέον –μικρό- αριθμό εισιτηρίων για τους τρεις αγώνες της Εθνικής Ομάδας στην τελική φάση του Ευρωπαϊκού Πρωταθλήματος Ποδοσφαίρου UEFA EURO 2012 (φάση ομίλων).\nΣυγκεκριμένα, υπάρχουν διαθέσιμα εισιτήρια για τους παρακάτω αγώνες:\n1. Πολωνία-Ελλάδα, 8 Ιουνίου 2012, Βαρσοβία, Εθνικό Στάδιο Βαρσοβίας\n2. Ελλάδα-Δημοκρατία της Τσεχίας, 12 Ιουνίου 2012, Βρότσλαβ, Δημοτικό Στάδιο Βρότσλαβ\n3. Ελλάδα-Ρωσία, 16 Ιουνίου 2012, Βαρσοβία, Εθνικό Στάδιο Βαρσοβίας\nΌλα τα διαθέσιμα εισιτήρια και για τους τρεις αγώνες ανήκουν στην κατηγορία 2 και οι τιμές τους είναι οι ακόλουθες:\nΠολωνία-Ελλάδα 140 Ευρώ\nΕλλάδα-Δημοκρατία της Τσεχίας & Ελλάδα-Ρωσία 70 Ευρώ\nΗ διάθεση των εισιτηρίων θα γίνεται κατά προτεραιότητα από τα γραφεία της ΕΠΟ (Πάρκο Γουδή, Αθήνα) από τις 23 Μαΐου 2012 και ως την εξάντλησή τους.\nΣύμφωνα με τους κανονισμούς της UEFA, δικαίωμα αγοράς εισιτηρίων έχουν οι Έλληνες υπήκοοι, ανεξαρτήτως τόπου διαμονής.\nΚάθε ενδιαφερόμενος μπορεί να αγοράσει έως και τέσσερα (4) εισιτήρια ανά αγώνα, προσκομίζοντας υποχρεωτικά το δελτίο ταυτότητάς / διαβατήριό του και γνωστοποιώντας τα στοιχεία (ονοματεπώνυμο και αριθμό ταυτότητας ή διαβατηρίου) των κατόχων των επιπλέον εισιτηρίων που τυχόν αγοράζει.\nΣε περίπτωση ενδιαφερομένων που κατοικούν εκτός Αθήνας ή Ελλάδας, παρακαλούμε όπως εκδηλώσουν ενδιαφέρον αγοράς εισιτηρίων στην ηλεκτρονική διεύθυνση: priona@epo.gr.\nΣτην περίπτωση αυτή, οι ενδιαφερόμενοι δύνανται να αγοράσουν εισιτήρια αποκλειστικά με χρήση πιστωτικής κάρτας και να επιβαρυνθούν τα σχετικά κόστη αποστολής των εισιτηρίων στη διεύθυνση που θα δηλώσουν".


ΕΜΠΡΟΣ ΠΙΣΩ - t.a.m.book\nΤις τελευταίες ώρες παρακολουθούμε να εκτυλίσσεται με ξέφρενο ρυθμό μια λαίλαπα επεισοδίων ανάμεσα σε φοιτητές και δυνάμεις της αστυνομίας. Σίγουρα, δεν είναι κάτι που ακούγεται για πρώτη φορά στα χρονικά. Μόνο που αυτή τη φορά το θέμα είναι σοβαρότερο από τις προηγούμενες. Αλλά ας τα πάρουμε από την αρχή.\nΤο πρωί της Κυριακής 10 Νοεμβρίου έφοδος της αστυνομίας έλαβε χώρα στο Οικονομικό Πανεπιστήμιο Αθηνών (Ο.Π.Α) καθ’ υπόδειξη της Συγκλήτου, η οποία προέβη σε καταγγελίες για παράνομη δράση κυκλωμάτων εντός της σχολής. Πράγματι, κατά τον έλεγχο βρέθηκαν κράνη, ρόπαλα, μολότοφ, κοντάρια και τα συναφή εργαλεία επιδρομής. Μετά και αυτήν την εξέλιξη η Σύγκλητος του Ο.Π.Α ανέστειλε τη λειτουργία της σχολής ως και την Κυριακή 17 Νοέμβρη.\nΈτσι, το επόμενο πρωί, κάτω από αυτές τις συνθήκες, φοιτητές κατευθύνθηκαν στη σχολή της ΑΣΟΕΕ προκειμένου να διαμαρτυρηθούν τόσο για το κλείσιμο του ιδρύματος όσο και για θέματα που για μήνες τώρα απασχολούν τους φοιτητικούς συλλόγους απανταχού, με κυριότερο το θέμα του ασύλου των πανεπιστημίων. Αφού έσπασαν την κλειδαριά, μπήκαν στο προαύλιο και ξεκίνησαν τη διαμαρτυρία τους. Έτσι, άνθρωποι των ΜΑΤ εισέβαλαν στο χώρο που ήταν συγκεντρωμένοι οι διαδηλωτές και ξεκίνησαν την επιχείρηση «εκκένωσης», εκτοξεύοντας δακρυγόνα και προβαίνοντας σε άλλες πράξεις βίας. Αποτέλεσμα των αστυνομικών ενεργειών ήταν να τραυματιστούν τουλάχιστον τρεις φοιτητές καθώς και δύο αστυνομικοί, ενώ προσήχθησαν τρία άτομα.\nΔεν γνωρίζω αν θα μπορούσε κάποιος να μείνει ψύχραιμος αντικρίζοντας τους άνδρες τον ΜΑΤ να περνούν την κεντρική πύλη του κτηρίου και να παρατάσσονται στο προαύλιο απέναντι από τους φοιτητές. Ακόμα και αν πρόθεση των οργάνων της αστυνομίας δεν ήταν η δημιουργία επεισοδίων, όπως θέλω να πιστεύω, μόνο το θέαμα της εισόδου των ενστόλων στον ακαδημαϊκό χώρο προκαλεί ταραχή. Πολλώ δε μάλλον όταν οι διαμαρτυρόμενοι εντός της σχολής δεν ήταν προκλητικοί και με το μαχαίρι στα δόντια, αλλά ξεκάθαρος σκοπός τους ήταν να εξωτερικεύσουν τις ανησυχίες τους και να υπερασπιστούν το δικαίωμά τους για ανοιχτό πανεπιστήμιο.\nΕπιπλέον, βλέπω με ανησυχία να εξελίσσεται μια κόντρα ανάμεσα στους φοιτητές και τους αστυνομικούς, καθώς οι προκαταλήψεις και τα στερεότυπα έχουν ενισχυθεί εκατέρωθεν κατά πολύ μετά και την επιχείρηση στην ΑΣΟΕΕ τη Δευτέρα. Θεωρώ πως σε μια χώρα που έχει βιώσει στο πετσί της τις συνέπειες της διχόνοιας θα ήταν εγκληματικό κατά του ίδιου μας του έθνους να καλλιεργείται μια νέα διαμάχη που βάζει φοιτητές και αστυνομικούς σε αντίπαλα στρατόπεδα. Γεγονότα σαν και αυτό της Δευτέρας το μόνο που καταφέρνουν είναι να σπέρνουν την ανησυχία ανάμεσα στους πολίτες ενώ δυναμώνουν και το μένος των αστυνομικών για τους φοιτητές και των φοιτητών για τους αστυνομικούς.\nΠροφανώς, μετά από ένα τέτοιο συμβάν δεν είναι δυνατόν να μην ξανατεθεί στο τραπέζι το θέμα του πανεπιστημιακού ασύλου. Εκτιμώ και σέβομαι την άποψη των ανθρώπων που στηρίζουν την κατάργηση του. Αποτελούν πολίτες που έχουν βαρεθεί να ακούν για γιάφκες, για συγκρούσεις με βόμβες μολότοφ, για βανδαλισμούς κτηρίων. Αισθάνονται ανησυχία για τη διασφάλιση της δημόσιας τάξης και επόμενο είναι να σκεφτούν την ευκολότερη των λύσεων: την καταστολή. Ωστόσο, εάν το άσυλο δεν είχε καταργηθεί μέχρι και την Δευτέρα 11 Νοεμβρίου, κανένα επεισόδιο και κανένας τραυματισμός δεν θα είχε συμβεί, διότι πολύ απλά δεν επρόκειτο για επέλαση των «μπαχαλάκηδων» (πόσο τη σιχαίνομαι αυτήν τη λέξη) που το μόνο για το οποίο ζουν είναι η συμπλοκή με τους αστυνομικούς αλλά για κινητοποίηση συνειδητοποιημένων νέων που διεκδικούσαν ανοιχτά πανεπιστημιακά ιδρύματα και καλύτερες συνθήκες εκπαίδευσης. Κανείς δε φορούσε κουκούλα, κανείς δεν κουβαλούσε καδρόνια ή ρόπαλα. Επομένως, η σύγχυση φοιτητών με ανθρώπους που βλάπτουν την εκπαίδευση είναι όχι απλώς λανθασμένη, αλλά και νοσηρή.\nΚάθε πράξη βίας, λόγου χάριν στο Πολυτεχνείο, όπου κουκουλοφόροι κατασκευάζουν μολότοφ και αφού βγουν έξω να τις πετάξουν μπαίνουν ξανά μέσα μέχρι να είναι έτοιμοι για την επόμενη ρίψη, βρίσκοντας καταφύγιο στο χώρο του πανεπιστημίου συνιστά κατάφορη παραβίαση του ασύλου. Σε καμία περίπτωση το άσυλο δεν προστατεύει ούτε καλύπτει βίαιες ενέργειες, αλλά εδραιώνει το δικαίωμα της ελεύθερης διακίνησης των ιδεών στον ακαδημαϊκό χώρο. Έτσι, αντί να καταργήσουμε το μοναδικό μέτρο που εγγυάται τη δημοκρατία στις ανώτατες σχολές εκπαίδευσης, υποχρέωσή μας είναι να το προστατεύσουμε και να μην επιτρέψουμε να συμβεί κανένα παρατράγουδο στην καρδιά των πανεπιστημίων με ΜΑΤ, ασπίδες, κλομπ και αστυνομικά άρβυλα.\nΗ εξέγερση της 17ης Νοέμβρη 1973 μας δίδαξε πως τα πανεπιστήμια οφείλουν να λειτουργούν ως χώροι ανταλλαγής απόψεων και δημοκρατικών διαδικασιών και όχι ως χώροι καταστολής. Δεν αποτελούν χώρους ούτε για τύπους με κουκούλες ούτε για διμοιρίες ΜΑΤ. Αντίθετα, διαφυλάττουν όσο κανείς άλλος το πολίτευμα και φιλοξενούν ανθρώπους που μέσα στους κόλπους τους γίνονται φορείς ιδεών με στόχο τη βελτίωση των συνθηκών της ζωής μας. Είναι, λοιπόν, χρέος μας να τα προστατεύσουμε και να τα αποτρέψουμε από την εσωστρέφεια και την οπισθοδρόμηση που με μαθηματική ακρίβεια οδηγούνται όταν κάθε φοιτητική διαμαρτυρία καταπνίγεται στο βωμό της ανομίας και της παραβατικότητας.\nΜέσος όρος: 4.9 / 5. Ψήφοι: 27\nΣχετικά θέματα: tambook // tambook.gr // ΑΣΟΕΕ // αστυνομία // επεισόδια // πανεπιστήμιο // σπουδές // φοιτητές // χωρίς ta(m)boo